
Quae  hic  propono  non  plenum  atque  absolutum  opus,  sed 
prima  tantum  eaque  imperfecta  esse  temptamina  primus  ipse 
profiteor.  etenim  cum  iam  dudum  inter  uasa  Graeca  saec.  VII. 
grauissimi  momenti  esse  ea  perspexissem,  quibus  uariis  ratio- 
nibus  atrum  colorem  figuli  indidissent,  et  inter  se  omnia  affini- 
tate  quadam  coniuncta  esse,  quam  adcuratissime  originem  eorum 
atque  historiam  inuestigandam  mihi  proposui.  cum  uero  plurima 
eaque  .clarissima  musea,  Romana  imprimis  atque  Parisina,  ipsi 
mihi  perscrutari  fas  non  fuerit,  cumque  uasa  de  quibus  hic  age- 
tur  pleraque  spreta  atque  neglecta  iaceant  neque  in  catalogos 
omnia  recepta  sint,  neque  plenos  singularum  classium  indices 
neque  certum  de  unaquaque  quaestione  iudicium  proferre  pos- 
sum:  quorum  tamen  utrumque  mox  retractata  atque  aucta  disser- 
tatione  praestaturus  sum.  interim  exoptatum  restat  officium,  ut 
gratias  agam  uiris  doctis  qui  thensauris  quibus  praepositi  sunt 
benigne  me  admiserunt  atque  ut  uasa  nonnulla  publici  iuris 
facerera  concesserunt:  imprimis  Adolfo  Furtwaengler  Monacensi 
et  Ludouico  Milani  Florentino,  qui  beneuole  studiis  meis  faue- 
runt,  deinde  Carolo  Baumann  Mannhemiensi,  Carolo  Franci  Or- 
uietano,  Petro  Nardi-Dei  Clusino,  Erico  Pernice  Berolinensi,  Carolo 
Sittl  Virceburgensi,  Eduardo  Wagner  Caroliruhensi,  necnon  Fainae 
comiti  Oruietano,  qui  quanta  liberalitate  egregium  suum  museum 
curiosis  examinandum  praebeat  quicunque  illud  perlustrauit  ex- 
pertus  est. 

1.  De  aasis  aetnstissiniis  qnae  lineis  incisis  ornata  sant. 

Artis  figulinae  Graecae  quae  quidem  nouimus  exempla 
antiquissima  ea  ratione  ficta  sunt,  ut  uasa  e  terra  rudi  manibus 
formata  primum  igni  fumoso  imponerentur,  deinde,  cum  fuligine 
totam  cretam  permanante  nigrum  colorem  duxissent,  igni  aperto 
coquerentur.  quo  factum  est,  ut  prout  igni  uehementiori  aut 
debiliori  per  longius  aut  breuius  temporis  spatium  uasa  expo- 
nerentur,  aut  colorem  ilium  nigrum  retinerent,  aut,  sicut  in  late- 
ribus    coquendis    accidit,    rubra  fierent,     uel    utriusque    coloFis, 

flamraa  ab  altera  tantura  parte  urgente.  quod  cum  optime  figuli 
nouissent,  pro  sua  quisque  libidine  nigra  uel  rubra  uasa  uel 
bicolora  fingebant:  Troiani  nigra  praetulisse  uidentur,  rubra 
Cyprii  et  gens  illa  antiquissima  certo  non  Aegyptiae  originis, 
cuius  uasa  permulta  Fl.  Petrie  in  sepulcris  prope  Thebas  sitis 
atque  XI.  dynastiae  tribuendis  effodit.  quae  uasa  quamquam 
formis  a  Troianis  Cypriisque  plerumque  diuersa  sunt,  exempla 
tamen  exstant,  quae  a  Phrygiis  Al.  Koertei  opera  erutis  uix  di- 
stinxeris,  toto  igitur  raari  Aegaeo  inter  tricesimum  et  uicesimum 
circiter  a.  Chr.  saeculura  eandem  artem  figuh*nam,  singulis  in 
regionibus  haud  ita  raultum  uariatam,  in  usu  fuisse  uidemus. 

Atque  inde  ab  antiquissimis  teraporibus  uasa  et  adcurate 
expolire  ^  et  ornaraentis  geometricis  incisis,  lineis  rectis  atque 
tortis,  circulis  uel  semicirculis  eodem  centro  descriptis  deco- 
rare  figuli  solebant,  neque  eo  contenti  raox  lineas  rudi  stilo  in 
cretara  antequam  coqueretur  incisas  coloribus  rubro  et  albo 
explere  coeperunt:  cuius  artis  exempla  et  Troiana  complura 
exstant  et  urceolus  quem  Gordii  Koerteius  eruit,  satis  uenuste 
illa  ratione  ornatus.  sed  quamquam  geometrica  illa  ornamenta 
in  schemata  certa  atque  satis  elegantia  figulos  antiquissimos  re- 
degisse  apparet,  figuras  uel  aniraalium  uel  hominum  exprimere 
nondum  didicerant.  sane  et  Troiae  uasa  figuris  incisis  ornata 
reperta  sunt  (e.  g.  Schliemann  llios  461),  sicut  plastica  quoque 
animalia  adraodum  rudia  uasis  adglutinata  occurrunt  (uelut 
AM  XI  209),  et  inter  uasa  Thebis  eruta  nonnulla  struthiocamelos 
palmasque  incisas  exhibere  Petrius  tradit:  neque  uero  certa  iam 
atque  constantia  artis  eleraenta  sunt,  sed  figulorura  quorundara 
arbitrio  debentur.  quod  uero  fragmentum  attinet  Troianum  ho- 
mine  leonera  adgresso  ornatura,  huic  multis  saeculis  postquam 
fictum  erat,  neque  integro,  sed  iam  confracto  figuras  incisas  esse 
acutissime  Milchhoeferus  contendit^. 


^  adeo  hac  in  arte  figuli  illi  antiquissimi  prouecti  erant,  ut  a  posteris 
uix  superati  sint:  uelut  fragmenta  Phrygia  Bonnae  adseruantur  tam  bene  ex- 
polita,  ut  a  Cumano  saec.  ut  uidetur  VI.  tribuendo  dignosci  prorsus  non  possint. 

2  Zschr.  f.  Ethn.  1893,  367:  neque  tamen  neglegendum  est,  artem 
illam  in  Aeolica  ora  in  usu  mansisse,  cum  reliquis  locis  iam  diu  abole- 
uisset:  id  quod  uasis  nigris  a  Koldeweyo  Neandriae  conlectis  atque 
s.  VII.  tribuendis  (Neandria  14  —  16,  19)  confirmatur.  cf,  Doerpfeldt  Troia 
1893,  109     116. 

In  Italia  rudem  illam  atque  peraetustam  artem,  quae  „terra- 
mare**  dicitur,  saec.  X.  uel  IX.  noua  excepit,  quae  a  Villa- 
noua  uico  nomen  traxit:  quam  Graecae  esse  originis,  siue  a 
mercatoribus  Graecis  uel  Phoenicibus  importata  est,  siue  a  gente 
Graeca  ex  antiquis  sedibus  pulsa  atque  in  Italia  nouas  petente, 
inter  omnes  constat.  atque  uasa  quidem  fictilia  qua  ratione  ad 
exemplaria  e  laminis  aeneis  tenuissimis  clauisque  coniunctis  facta, 
a  rudibus  atque  incultis  formis  ad  uenustiores  certasque  pro- 
cesserint,  tam  bene  Barnabeius  libro  de  sepulcris  Narce  erutis 
scripto  (Mon.  ant.  IV  182)  exposuit,  ut  argumentis  ab  eo  prolatis 
uix  quicquam  addendum  sit.  neque  tamen  satis  monuit,  quanta 
affinitas,  imprimis  formarum,  inter  uasa  Italica  et  antiquissima 
illa  maris  Aegaei  intercedat:  quod  si  quis  uasa  ingentis  uetu- 
statis,  quorum  magna  copia  in  Sicilia  nuper  reperta  est  ^,  in 
comparationem  uocauerit,  facile  sibi  persuadebit,  utriusque  artis 
discrepantias  non  tantas  esse,  ut  eiusdem  artis  antiquissima 
exempla  esse  Troiana  uel  Cypria,  media  Sicula,  Italica  recen- 
tiora  statuere  uetemur:  artis  scilicet  non  uno  loco,  sed  omnibus 
maris  medii  oris  florentis.  unum  proponam  exemplum,  poculura 
Troianum,  quod  bcTra?  dicitur  (e.  g.  Ilios  598)  ad  cornus  simi- 
litudinem  conformatum,  additis  ansis  duabus  (quae  exemplis 
Thebanis  Petrii  desunt) :  cui  et  simillima  in  Sicilia  detecta  sunt 
(Not.  d.  Sc.  1891,  349),  et  prouectiora,  deorsum  planata,  collo 
a  corpore  distincto  (Andrian  I.  c.  tab.  IV,  10),  qualia  Troiae 
quoque  inueniuntur  (Ilios  600) :  atque  ab  hac  forma  facile  tra- 
ducimur  ad  Italicam,  initio  paruam  atque  deformem,  mox  ad 
cantharum  huic  arti  peculiarem  progressam,  cuius  ansae  plexae 
saepe  arietum  capitibus  ornantur. 

Talia  igitur  uasa,  ex  terra  mixta  nigrescente  admodum 
rudi  atque  graui  manibus,  non  rota  ficta  et  ornamentis  geome- 
tricis  decorata,  omnibus  Etruriae  locis  facta  sunt,  quoad  medio 
circiter  saec.  VII.  nouum  a  Graecis  impetum  ars  accepit.  hoc 
enim  tempore  et  opera  aenea  Graeca  et  uasa  protocorinthia 
plurima  in  Etruriam  deferre  mercatores  coeperunt:  neque  picta 


1  pauca  olim  exempla  cognita  erant,  ab  Andriano  (Praehist.  Stud. 
in  Sic,  Zeitschr.  f,  Ethn.  1878  Suppl.  35  sqq.)  conlecta:  cf.  Annali  1877, 
57.  1880,  21.  plura  nuper  cum  in  agro  Leontino  (Not.  d,  Sc.  1887,  301. 
1891,  349),  tum  in  Syracusano  (Mon.  ant,  II  tab.  I)  effossa  sunt.' 

tantum  exempla,  sed  nigra  quoque  importata  esse  infra  uide- 
bimus.  figuli  uero  Etrusci,  cum  ornamenta  noua  atque  ignota, 
plantas,  animalia,  in  uasis  cum  fictilibus  tum  aeneis  expressa 
uiderent,  et  ipsi  nouam  artem  imitati  similia  rudi  stilo  suis 
uasibus  incidebant :  quo  factum  est  ut  exempla  occurrant  haud 
pauca,  ex  terra  mixta  formisque  artis  illius  uetustae  propriis  ficta, 
ornamentis  decorata  nouis,  qualia  fasciae  plexae  sunt,  loti  flores, 
palmulae  lonicae  et  Phoeniciae  (cf.  infra  p.  39).  nec  desunt  ani- 
malia,  inter  quae  saepissime  pisces  atque  equi,  interdum  alati, 
occurrunt,  quae  eadem  in  uasibus  pictis  Etruscorum  antiquissi- 
mis  primum  locum  obtinent  ^.  equidem  cum  plenum  atque  abso- 
lutum  in(h'cem  proferre  non  possim,  exempla  quae  noui  praeci- 
pua  enumerare   satis  habeo  : 

I.  canthari  formae  uetustae,  de  qua  supra  dictum  est,  ansis 
instructi  arietum  capitibus  ornatis:  Faleriis  complures  eruti  sunt 
fasciis  plexis  lotique  florum  et  palmularum  lonicarum  et  Phoeni- 
ciarum  zonis  ornati  ^  equos  binos  ex  utraque  parte  exhibet 
exemplum  Fah*scum  (Not.  d.  Sc.  1887,  173),  singulos  cantharus 
Narce  repertus  (Mon.  ant.  IV  210)  eo  imprimis  memorabilis, 
quod  et  armos  spirae  in  speciem  conformatos  praebet  et  suffra- 
gines  spiris  duphs  ornatas :  quorum  utrumque  in  urceo  antiquis- 
simo  protocorinthjis  simillimo  (Mon.  IX,  5)  cernitur,  suffraginis 
tantum  spira  in  scypho  uasis  protoatticis  simili,  qui  Olympiae 
detectus  est  (Olympia  IV  tab.  69,  1296,  p.  200).  praeterea  me- 
dium  equi  corpus  fascia  cingitifr  cancellata,  quales  et  in  cratera 
Cypria  artis  Graecophoeniciae  (Ohn.  Richter  Kypros  p.  40)  et 
in  fibula  antiquissima  Boeotia  (Eph.  arch.  1892  tab.  11)  apparent, 
ex  ornandi  ratione  ortae,  qua  totum  corpus  ornamentis  geome- 
tricis  tegebatur:  cuius  rationis  optimum  exemplum  est  equus  fic- 
tih*s  Athenis  Bonnam  delatus,    Cretae  ut   dicitur  repertus  (nunc 


1  hoc  uasorum  genus,  cuius  exempla  Barnabeius  composuit  Narce 
eruta  (Mon,  ant.  IV  280  sqq.),  ex  uasorum  Graecorum  serie  pendet  quae 
medium  fere  inter  protoatticas,  quibus  forma  urcei  prae  ceteris  usitata 
similia  sunt,  et  protocorinthia  locum  tenent.  cf.  infra  p.  13/4  et  Gsell  Vulci 
380  sqq,,  qui  diligentissime  exempla  conlegit:  addenda  sunt  Florentina 
complura. 

3  Mon.  ant.  IV  tab.  6,  6—7,  Not.  d.  Sc.  1887,  173.  Florentiae 
exemplum  optimum  adseruatur.  equi  alati  expressi  esse  uidentur  in  can- 
tharo  Boston.  78  (Cat.  Robinsoni   p    65). 

fraudqlenter  in  tauri  speciem  redactus),   cuius  corpus   ornamejitis 
tessellatis  tectum  est  fascia  cancellala  diuisis. 

His  exemplis  subiungenda  sunt  duo,  alterum  Narce,  alterum 
Faleriis  erutum  (Mon.  ant.  IV  206/7),  quae  equos  binos  inter 
se  conuersos  exhibent  et  ornamenta  punctis  eflfecta  flabellis 
similia,  neque  tamen  incisa,  sed  colore  albo  picta:  quae 
uasa,  arte  cum  reliquis  ceterum  prorsus  congruentia,  et  ornandi 
illa  ratione  grauissima  fiunt  et  ornamentis,  quae  quanti  momenti 
sint  infra  exponetur. 

II.  pocula  formae  antiquissimae,  ansis  carentia,  pedibus 
imposita  conorum  similibus.  complura  Faleriis  eruta  sunt,  palmulis 
Phoeniciis  (Mon.  ant.  IV  tab.  5,  10,  p.  321,  exempla  duo  Floren- 
tina,  Not.  d.  Sc.  1887,  263)  et  equis  (Not.  d.  Sc.  1887,  173) 
ornata. 

III.  pocula  formae  similis,  nisi  quod  labra  introrsum  recur- 
uata  sunt :  cuius  formae  praeter  exempla  e  terra  nigra  ficta, 
ueiut  Faliscum  piscibus  ornatum  (Mon.  ant.  IV  tab.  6,  14/15), 
unum  simile  noui,  Corinthium  ut  uidetur,  in  aedibus  Fainae 
comitis  Oruietani  adseruatum,  in  quo  capita  duo  uirilia  inter  se 
conuersa  picta  sunt  (cf.  Eph.  arch.  1885  tab.  7). 

IV.  pocula  formae  in  Etruria  frequentissimae,  aliunde  mihi 
quidem  ignotae ;  corpus  globo  dimidiato  simile  pede  conum 
imitante  labroque  recta  protenso  instructum  est  (formam  u.  Mon. 
ant.  IV  tab.  6,  13.  cf.  p.  255).  inter  exempla  Faleriis  eruta  duo 
memoranda  sunt,  alterum  palmularum  et  loti  florum  zona  alter- 
nantium,  alterum  piscibus  ornatum  (Not.  d.  Sc.  1887,  263). 

V.  urcei  formae  antiquissimae,  artis  Troianae  Cypriae 
Phrygiae  propriae,  cuius  corpus  globosum  collumque  altum  et 
oblique  abscisum  cucurbitam  imitantur.  exemplum  Faleriis  repertum 
est  equis  duobus  ornatura  (Mon.  ant.  IV  tab.  6,  4  :  cf.  p.  248)  ^. 

VI.  Ollae  formae  huic  arti  peculiaris:  corpus  globosum, 
coUurii  distinctum  labroque  arcuato  instructum,  pes  exiguus. 
ansae  plerumque  desunt.  praeter  Veientem  equo  et  leone  (Not. 
d.  Sc.  1889,   62)  et  Faliscas  duas  palmulis  lonicis,  piscibus,  equis 


*  medium  inter  hanc  urcei  formam  et  Milesiam  locum  obtinent  Mon* 
ant.  IV  tab.  6,  5,  ^t  p.  326,  inscriptione  Etrusca  insigne,  BuU.  munic.  VI 
tab.  6—8,  17,  flabellis  dimidiatis  (cf,  infra)  decoratum. 

alatis,    hippocampo    ornatas    (Mon.  ant.  IV  tab.  6,  2.  3)    duae 
imprimis  memorandae  sunt : 

1.  Oruietana,  nunc  Florentina  (Not.  d.  Sc.  1883/4,  338), 
in  qua  chimaera,  uir  hastatus,  panthera,  equus  alatus  compositi 
sunt,  ita  ut  fabulae  Bellerophonteae  imago  euadere  uideatur. 

2.  olla  magna  Veiis  reperta  *,  prouectiore  iam  ratione 
ornata,  cum  in  superiore  uentris  parte  costis  duabus  rectis  zona 
effecta  sit,  quae  striis  perpendicularibus  in  quattuor  quasi  metopas 
diuiditur.  quarum  prima  pugiles  duos  tunicis  breuibus  (cuius 
uestigia  in  lacertis  apparent)  indutos  exhibet,  inter  quos  tripus, 
praemium  certaminis,  expressus  est :  cui  imagini  simillimae  in 
situlis  Euganeis  occurrunt :  additur  praeterea  ornamentum  informe, 
quo  cupressumexprimere  figulus  studuisse  uidetur.  reliquae  metopae 
animalia  bina  uel  terna  exhibent,  leones  crura  humana,  panthe- 
ram  capream  ut  uidetur  deuorantes,  ceruum,  equum,  auem, 
sphingem  barbatam,  grypem  rostro  aperto  cibum  quendam 
tenentem  ^.  animalium  corpora  fere  omnium  fascia,  de  qua 
supra  dictum  est,  panthera  et  leo  gradiens  armo  et  sufFragine 
spirarum  in  speciem  conformatis  ornantur.  praeterea  palmulae 
in  campo  adduntur,  et,  ni  fallor,  palmae  post  pantherae  et 
equi  terga  agnoscendae  sunt,  quoniam  alas  haec  uocare  altera 
parte,  quae  sub  animalis  corpore  apparet,  uetamur.  haec  omnia 
arte  admodum  rudi  atque  inculta  expressa  sunt,  cum  picturis 
Veientibus  (Canina  Veio  tab.  3 1 )  imprimis  comparanda.  de  sin- 
gulis  uero  animalium  typis  infra  dicendum  erit. 

VII.  Vltimo  loco  formam  omnium  fere  uetustissimam  el 
huius  artis  prae  ceteris  propriam  pono,  urnam  dico  quae 
nomen  a  Villanoua  uico  acceptum  toti  classi  transmisit :  etenim 
quae  noui  exempla  figuris  ornata  duo,  Narce  eruta  (Mon.  ant. 
IV  290/1)  senescentem  iam  artem  atque  degenerantem  monstrant: 

1.  in  collo  equi  tres  alati,  in  corpore  maeandri  zona. 

2.  in  collo  uir  galeatus  et  loricatus  (uel  tunica  'breui 
indutus)  gladiumque  tenens  inter  leones  duos  aduersos,  in  in- 
feriore  uentris  zona  simillimus  uir  inter  auersos  leones  duos 
apparet,  cum  superior  uentris   zona    equos  quattuor  dextrorsum 


*  Campanari  Vasi  di  Veio  tab.  I. 

2  similis  gryps  in  pictura  antiquissima  Clusina  cum  Veientibus  con- 
iungenda  (Bull.  1875,  225)  occurrit. 

conuersos  exhibeat,  ornamentis  triangulis  diuisos.  quae  omnia 
licet  artem  monstrent  rudem  et  uix  nomine  dignam,  tamen  <juam 
maximi  raomenti  sunt,  quoniam  figurae  binis  lineis  postea 
punctis  expletis  expressae  sunt ;  quam  ornandi  rationem 
ad  exemplaria  aenea  referendam  esse  infra  exponemus  ^. 

II.  De  uasis  nigfris  anaglyptis  uetustissimis. 

Vidimus  artem  Etruscam  antiquiorem  saec.  VII.  exeunte 
artis  Graecae  operibus  importatis  nouum  impetum  accepisse, 
atque  per  aliquod  tempus  certamen  fortiter  sustinuisse,  donec 
uicta  riuali  cessit.  neque  uero  uasa  picta  atque  aenea  tantum 
in  Etruriam  illo  aeuo  deferebantur,  sed  exemplaria  quoque 
Graeca  artis  illius  uulgo  solis  Etruscis  tributae,  quae  Italico  no- 
mine  „bucchero"  dicitur.  atque  cum  his  ultimis  imprimis  annis 
pluribus  locis  uasa  nigra  Etruscis  simillima  reperta  sint,  uelut  in 
Magna.  Graecia  *,  Sicilia  ^,  Asia  (Zeitschr.  f.  Ethn.  1882,  49), 
Rhodo  (BCH  1888,  501),  Attica  (AM  XVIII,  111)  al.,  de  ori- 
gine  illorum  uiri  docti  dubitare  coeperunt.  mihi  quidem  prorsus 
probatur  sententia  quam  Helbigium  secutus  Barnabeius  (Mon. 
ant.  IV  293)  protulit,  uasa  ex  argilla  nigra  pura  et  optime  ex- 
polita  ficta  primum  quidem  aliunde  aduecta,  mox  uero  ab  Etrus- 
cis  figulis  imitando  expressa  esse,  ita  ut  exemplaria  Graeca, 
quippe  quae  post  breue  tempus  importari  desita  sint,  pauca 
seruarentur:  dignoscuntur  uero  ab  Etruscis  cum  formis  Graecis 
nondum  deformatis  cretaque  leuiore,  tum  eo  quod  saepius  cum 
uasis  certo  Etruscis  coniuncta  inueniuntur  tam  rudibus,  ut 
eisdem  figulis  utraque  tribui  non  posse  eluceat.  accedit  quod  et 
nonnulla  exempla  antiquitus  refecta  exstant  necnon  uasa  e  terra 
quidem  mixta    arte    antiquiore   ficta,    sed  formis   et    ornamentis 


1  urnis  subiungo  urceura  admodum  rudem  (Mon.  ant.  IV  290),  in 
quo  centaurus  humanus  tunica  breui  indutus  gladiumque  uibrans  expressus 
est,  in  suffragine  spira  dupla,  quam  tetigimus,  addita. 

2  Cumis:  Helbig  BuU.  1875,  98,  Neapol.  Racc.  Cum.  1048,  frag- 
menta  Bonnae  adseruata.  Sybari:  Not,  d.  Sc.  1888,  651. 

3  Syracusis:  BuU.  d.  comm.  d.  ant.  d.  Sic.  nr.  5  tab.  4,  2.  Annali 
1877  AB  3.  Not.  d.  Sc.  1893,  122,  445,  imprirais  456,  quo  loco  uasa  duo 
commemorantur  litteris  Graecis  iricisis  insignita.  —  Megarae  Hyblaeae: 
Mon.  ant.  I  384/5. 


noua,  quibuscum  in  eisdem  sepulcris  saepe  coniuncta  sunt,  imi- 
tantia. 

De  his  igitur  uasis  ut  iam  agamus,  ab  exemplis  duobus 
procedendum  est  prorsus  singularibus,  in  sepulcro  antiquissimo 
ducis  Vetuloniensis  erutis  (Not.  d.  Sc.  1887  tab.  16),  cantharum 
dico  et  cyathum  pede  coni  simili  anuloque  cum  corpore 
coniuncto  nisum,  ansaque  alta  et  uenuste  recuruata  instructum, 
quae  ansa  ad  exemplum  laminae  aeneae  conformata  est  ^ : 
quam  formam,  artis  Etruscae  recentioris  propriam,  antiquissimae 
esse  originis  cyathis  probatur  aeui  Mycenaei  in  Sicilia  erutis 
(Annali  1877  E,  Mon.  ant.  II,  tab.  1)  et  ipsis  nigris,  e  quibus 
noster  aperte  pendet.  atque  canthari  quoque  Vetuloniensis  forma 
singularis  est,  cum  ansae  ita  conCprmatae  sint,  ut  ex  laminis 
aeneis  tenuibus  et  bacillis  illis  infixis  constare  uideantur :  quibus 
similes  ansas  cum  amphora  antiquissima  Clusina,  colore  fusco 
non  lucente  picta  ^,  tum  cantharus  praebet  a  Micalio  (Mon.  in. 
31,7)  editus,  qui  triangulis  scalptis  et  animalibus  formis  impressis 
ornatur.  accedit  cantharus  antiquissimus  in  eodem  sepulcro 
Vetuloniensi  repertus  (Not.  d.  Sc.  1887  tab.  15,1),  e  terra  mixta 
admodum  rudi  fictus,  qui  similem  quidem,  neque  tamen  cum 
nostro  prorsus  congruentem  ansarum  formam  exhibet. 

Vasa  nostra  cura  ex  eadem  argilla  leuissima  atque  sub- 
tilissima  ficta  ex  interiore  parte  eisdem  fere  figuris  anaglyptis 
atque  Hneis  minutissimis  scalptis  ^  ornata  sint,  eidem  utrumque 
figulo  tribuendum  esse  censeo.  medium  locum  in  utroque  rota 
quattuor  radiorum  occupat,  circa  quam  leones  alati  tres  ita  dispo- 
siti  sunt,  ut  duo  inter  se  conuersi  pedes  priores  iungant,  tertius 
alterius  illorum  caudam  faucibus  teneat,  cum  alterius  pede  pos- 
teriore  ipsius  pes  teneatur.  sic  egregie  figulus  animalia  in  anu- 
lum  ut  ita  dicam  continuum  coniunxit.  leones  arte  insigni  eadem- 
que  seuera  expressi  sunt :  corpora  exilia  atque  tenuissima,  alae 
singulae  exiguae  recuruatae,  linguae  protensae,  costae  atque 
genitalia  sedulo  indicata.  totum  uas  e  caelato  exemplari  pendere 


1  inscriptionem  Etruscam,  qua  pes  cingitur,  postea   demum  incisam 
esse  censeo. 

2  Annali  1878  R:  simillima  est  Boston.  81  p.  66  Robinson. 

3  cyathi  ansae  lineis,  corporis  pars  exterior  loti  florum  zona,  utrisque 
scalptis,  ornatur. 

uix  opus  est  monere ;  atque  rotae  quoque  in  medio  fictae  simi- 
les  si  non  in  uasibus  aeneis,  quae  quidem  tempus  tulerunt,  at 
in  galeis  in  Magna  Graecia  repertis  ^  occurrunt. 

Atque  felici  casu  factum  est,  ut  exemplari  illi  aenea  simil- 
lima  seruarentur,  discos  dico  Caeretanos  (Mus.  Greg.  115,  3 — 4) 
eiusdem  fere  aetatis,.  qui  et  ipsi  leones  temos  ratione  satis  simili 
circa  rosam  dispositos  exhibent  :  qui  quamuis  alis,  costis,  geni- 
talibus  careant  atque  omnino  arte  minus  egregia  caelati  sint, 
tamen  cum  uasibus  Vetuloniensibus  disci  illi  maiore  affinitate 
coniunguntur,  quam  quae  casui  tribui  possit.  a  discis  uero  seiun- 
gere  omnino  non  licet  laminas  aeneas  in  eodem  sepulcro  Caere- 
tano  erutas  (Mus.  Greg.  I  17.  64,  10)  neque  turibulum  quattuor 
rotis  innixum  (Grifi  tab.  6,  2/3)  ^ :  quae  ad  seriem  operum 
aeneorum  pertinent  animalibus  admodum  exilibus  atque  pedes 
priores  erigentibus  insignitam,  quales  laminae  sunt  Mus.  Greg. 
I  38,7  ^,  necnon  turibuli  similis  ut  uidetur  ansa  Praenestina  (Mon. 
XI  2,  9) :  quae  oninia  eandem  artem  lonicam  prae  se  ferre 
singulis  animalibus  examinatis  apparet.  etenim  leones  iubis  ad 
caudam  protensis  ornati  linguasque  proicientes  (Grifi  tab.  6)  in 
urceo  Chalcidensi  Caroliruhae  adseruato  (527  Schumacher),  necnon 
in  aliis  operibus  lonicis,  de  quibus  infra  agetur,  alati  quoque 
interdum,  occurrunt,  lupi  uel  canes  aurei  qui  dicuntur  (Mus. 
Greg.  I  17)  in  urceis  lonicis  a  Duemmlero  (RM  II  192  nr.  18. 19) 
enumeratis  et  in  ornamento  aureo  Vettersfeldae  reperto  (Furt- 
waengler  Goldf.  v.  Vett.  p.  23  tab.  2).  accedunt  equi  exsultantes, 
ibex  alatus,  in  monumentis  Assyriis  non  rarus  *,  leones  uiris 
uirique  leonibus  binis  arrectis  interpositi,  qui  et  ipsi  ex  Assyriis 
operibus  pendent,    denique   palmae    uarium  in    modum    confor- 


1  Caroliruh.  697  =  Baumeister  Denkm.  fig.  2250.  Neapolitana  Rubis 
eruta  (Fiorelli  armi  ant.  nr.  10). 

2  flores  quibus  ornatur  prorsus  congruunt  cum  operculo  amphorae 
Vetuloniensis  uetustissimae  e  laminis  aeneis  coniunctae  (Not.  d.  Sc.  1887 
tab.  15):  atque  item  cum  operculis  splendidioribus  (Not.  d.  Sc,  1887  tab. 
16,  8  et  1894,  353)  unum  comparari  potest  Caeretanum  Mus.  Greg.   I  16. 

^  Mus.  Greg.  I  38,  8  Etniscum  esse  uidetur.  cf.  etiam  tabellas  fic- 
tiles  anaglyptas  Etruscas,  quae  Mannhemi  adseruantur,   AAnz.  1890,  152. 

*  Perrot  II  610  (V  853):  cf.  ansas  duas  amphorae  pulcherrimas, 
artis  Persicae  .ex  lonica  pendentis,  quarum  altera  Berolini,  altera  in  museo 
Tyskiewieziano  adseruatur  (Coll.  Tysk.  3). 

matae,  necnon  palraulae  Phoeniciae  (Mus.  Greg.  I  17  cf.  15,6)  et 
palmularum  zona  ex  Assyria  orta,  cui  simillimae  in  loricis  pulcher- 
rimis  lonicis  Olympiae  erutis  (Olympia  IV  58/9)  ^  occurrunt : 
quae  loricae  sphinges  quoque  pantherasque,  binas  arrectas, 
leones  linguam  exserentes,  palmas  simillimas  exhibent.  —  lam  si 
haec  omnia  perpenderis,  totam  illam  uasorum  et  laminarum 
seriem  urbi  uel  insulae  lonicae  orae  Asiaticae  tribuendam  esse 
concedes.  atque  cum  Lesbi  uasa  nigra  facta  esse  sciamus,  id 
quod  infra  fusius  exponetur,  cumque  praeterea  Neandriae,  in 
urbe  Aeolica  cum  Lesbo  commercio  et  affinitate  coniuncla, 
fragmenta  nigra  animalibus  anaglyptis  ornata  atque  et  ipsa 
saec.  VII.  tribuenda  reperta  sint  ^,  suspicari  quidem  licet,  nostra 
quoque  uasa  eo  referenda  esse,  quamquam  certis  hoc  argu- 
mentis  confirmare  non  possum. 

lam  ad  cantharum  Vetuloniensem  redeamus,  qui  eo  summi 
raomenti  est,  quod  praeter  figuras  anaglyptas  leonibus  alatis 
ornatur,  qui  forma  quadrata  exigua  ansis  impressi  sunt :  cui 
formae  similliraa  et  canthari  Vetuloniensis  e  terra  mixta  ficti, 
quem  supra  commemorauimus,  ansis  impressa  est,  et  scyphis 
artis  indigenae  admodum  rudis,  in  eodem  sepuicro  repertis.  en 
testimonium  habes  certissimum,  quo  primas  formas  ab  Etruscis 
adhibitas  e  Graecia  importatas  esse  comprobatur.  atque  tales 
formas  a  caelatoribus  figulos  accepisse  docemur  operibus  aureis 
uel  argenteis  pulcherrimis,  quorum  raulta  in  Etruria  (uelut  splen- 
didum  illud  Caeretanum  Mus.  Greg.  I  82/3),  fragmentum  Olyra- 
piae  quoque  repertura  est^:  eisdera  enim  formis  paruulis  irapressis 
opera  illa  decorata  sunt. 

lara  noua    euadit    uasorum  nigrorura    origo,    ab    ea    quae. 
uulgo    traditur    oranino    diuersa :    priraum    igitur    uasa   aduecta 
sunt  Graeca  figuris  anaglyptis  et  formis  paruulis  irapressis  ornata : 
cuius  artis  quaraquara    duo    tantura    exerapla,    insignia  quidem, 


1  accedit  quod  craterae  basi  Praenestinae  (Mon.  XI  2),  quae  cum 
laminis  nostris  equis  alatis  exsultantibus  coniungitur,  exemplum  forma,  quae 
Asiatica  et  ipsa  est,  simillimum  Olympiae  (tab.  49)  efFossum  est, 

2  Koldewey  Neandria  p.  20  (cf,  48) :  artem  uetustara  in  ora  Aeolica 
diutius  permansisse  supra  exposuimus, 

3  IV  37,  693,  leonibus  interdum  alatis  palmulisque  lonicis  et  Phoe- 
niciis  ornatum. 

aetatem  tulisse  uidentur^,  tamen  plura  olim  importata  esse  inde 
apparet,  quod  figuli  Etrusci,  nouam  artem  admirati,  uasa  rudia 
e  terra  mixta  ficta  formis  illis  paruis  ornare  coeperunt :  qualia 
scyphi  sunt  et  cantharus  illi  Vetulonienses,  uel  olla  uetustissima 
Bononiensis  (Sala  VIII  vetr.  J),  cui  chimaerae  impressae  sunt^. 

Atque  mox  saec.  VII.  ex.  uel  VI.  in.  formae  illae  planae 
exceptae  sunt  cylindratis,  quarum  antiquissimae  quin  et  ipsae 
aliunde  importatae  sint  mihi  quidem  dubium  non  uidetur :  de 
hac  autem  quaestione  plurimis  demum  formis  cylindratis  conlectis 
atque  adcurate  examinatis  certum  iudicium  proferre  licebit^. 
hoc  unum  moneo,  nuUum  quod  quidem  sciam  exstare  exem- 
plum  c  terra  mixta  fictum,  quod  formis  cylindratis  oinatum 
sit :  qua  re  formas  illas  tum  demum  adhibitas  esse  deraonstratur, 
cum  ars  antiqua  aboleuerit. 

Aboleuit  autem,  uel  potius  exstincta  est  noua  imprimis 
arte,  et'origine  ab  illa  de  qua  iam  diximus  et  ratione  diuersa, 
quippe  quae  non  anaglyptis  uel  impressis  figuris,  sed  lineis 
scalptis  tantum  usa  sit. 

III.   Se  nasis  nigrls  scalptis^ 

In  nouam  hanc  artem  inquisituro  initium  a  sepulcro  ducis 
Vetuloniensis  rursus  sumendum  est :  in  quo  cum  uasis  e  terra 
mixta  fictis  et  duobus  illis  anaglyptis,  de  quibjus  egimus,  scyphus 
formae  protocorinthiae  erutus  est  ex  argilla  nigra  subtilissima 
summa  arte  confectus  zonaque  flabellorum^  et  radiis  scalptis 
ornatus® :  qui  cum  forma  omnino  cum  scypho  pulcherrimo 
argenteo  in  eodem  sepulcro    reperto    congruit,  tum    ornamento 


1  cum  uasa  egregia  Vetuloniensia  ab  omnibus  adhuc  neglecta  sint, 
quamuis  dudum  publici  iuris  facta,  fieri  potest  ut  alia  quoque  huius  artis 
exempla  in  museis  lateant, 

2  cf.  amphoram  Fainae  comitis  admodum  rudem  (Annali  1884  C), 
quae  et  maiores  formas  exhibet  et  minores  in  zonam  compositas,  has  ut 
uidetur  importatas,  illas  in  Etruria  fortasse  factas. 

3  cf.  Helbig  Annali  1877,  407  tab.  UV. 

-  *  subtilia  Bamabeius  optime  de  eis  meritus  uocat. 
8  hoc  ornamentum  grauissiraum,    punctis    effectum,    iam   supra    teti- 
gimus  p.  5. 

6  Not.  d.  Sc.  1887  tab.  16. 

illo  peculiari,  nisi  quod  in  argenteo  humiliorem  locum  flabella 
obtinent.  fictili  uero  scypho  prorsus  similis  Narce  erutus  (Mon. 
ant.  IV  306),  tertius,  lamina  argentea  introrsum  obductus,  e 
magno  sepulcro  Caeretano  in  museum  Gregorianum  (II  103) 
delatus  est.  quae  uasa  omnia,  si  quid  uideo,  Etruscis  prorsus 
abiudicanda  sunt:  atque  cum  ornamentum  illud  flabello  s^mile  et 
pars  eius,  quam  flabellum  dimidiatum  dicamus,  uasis  nigris 
scalptis  peculiaria  sint,  a  scypho  illo  argenteo,  quem  Etruscae 
originis  certo  non  esse  uidebimus,  uasa  nostra  seiungi  omnino 
non  posse  censeo.  mox  uero  Etrusci  tam  bene  artem  illam 
imitati  sunt,  ut  saepe  in  singulis  exemplis  dubii  haereamus, 
ipsisne  an  Graecis  tribuenda  sint.  quam  ad  rem  diiudicandam 
maximi  momenti  sunt  formae,  quoniam  Graecas  formas  et  Graeco 
figulo  tribuere  licet  et  indigenae,  huic  tantum  artis  Etruscae  anti- 
quioris  proprias.  illas  igitur  formas  primo  loco  iam  enumere- 
mus^  : 

I.  scyphi  formae  protocorinthiae,  quorum  optimi  iam 
corfimemorati  sunt.  accedunt  Cornetani  duo  (Not.  d.  Sc.  1890,74) 
et  Vindobon.   181—183  Masn. 

II.  paterae  formae  Corinthiae  ansis  binis  instructae  * :  exempla 
sunt  Berol.  1506 — 1510  et  Vindobon.  185:  accedit  egregium 
Narce  erutum  (Mon.  ant.  IV  330),  non  flabellis  sed  zona  figu- 
rarum  ornatum  :  homo  ceruum  hasta  permagna  adortus,  equus, 
ulula  palmulae  insedens,  leo  iuba  ad  caudam  usque  protensa 
ornatus,  qui  crus  humanum  faucibus  tenet.  de  hoc  uase,  prae- 
terea  inscriptione  Etrusca  insignito,  infra  fusius  agetur. 

III.  lecythi  formae  protocorinthiae :  flabellis  et  radiis  ornatae 
Berol.  1517.  1518,  ornamentis  geometricis  artis  protocorinthiae 
Berol.  1533  et  Brunsuig.  AAnz.  1890,7 :  quas  omnes  Graecas 
esse  existimo,  Etruscas  uero  Vindobon.  187,  radiis  deorsum 
conuersis  auiumque  zona  uolantium  admodum  rudi  ornatam, 
et  fortasse  etiam  Berolin.  1542,  quae  equitem  exhibet  equosque 
duos,  quorum  sufFragines  spiris  duplis  (cf.  supra  p.  4)  omatae  sunt. 

IV.  canthari  formae  Graecae,    ab  antiquiore  Etrusca    om- 


1  exempla  affero  quae   mihi  quidem  praesto  sunt:    longe   plura    ex- 
stare  non  ignoro. 

2  hanc  formam  Corinthiis  non  peculiarem,    sed   lonicam    esse   infra 
uidebimus. 

nino  diuersae,  cuius  exempla  haud  pauca  e  terra  nigra  subtili 
ficta  sed  omamentis  carentia  in  Sicilia  occurrunt,  flabellis  ornati 
complures  tempus  tulerunt,  uelut  Berol.  1485,  Vircebiirg.  8, 
Gsell  Vulci  tab.  3,  4,  alii  Florentiae,  Bonnae  al.  adseruati:  acce- 
dunt  nonnuUi  figuris  insigniti : 

1.  Berol.  AAnz.  1893,82,  Graecae  ni  fallor  originis :  altera 
ex  parte  omamentum  quoddam  grypibus^  duobus  interpositum 
est,  ex  altera  palma  ornamenti  in  speciem  redacta  inter  sphinges 
duas,  quarum  altera  ala  caret,  expressa  est,  additis  struthio- 
camelo  (cf.  infra  p.  17)  palmisque  duabus  ab  illa  diuersis,  quamm 
cacumina,  quamuis  ornamentorum,  non  arborum  uice  fungantur, 
ad  naturae  exemplum  satis  adcurate  expressa  sunt :  qua  re  et 
ipsa  uas  Etruscum  non  esse  confirmatur. 

2.  Berol.  1541  (nostra  tab.  I)  A.  centaurus  humanus  tunica 
breui  indutus  ramumque  utraque  manu  gerens,  aries  quem  leo  ado- 
ritur,  B.  equus,  cui  paruum  animal  felinum  insidet  ^,  sphinx  ala 
recuruata,  monili,  brachio  humano,  quo  ramum  tenet,  instructa^, 
caprea  a  panthera  dilaniata:  in  campo  rosae  et  omamenta  addita 
sunt,  quibus  similia  in  ansis  quoque  exstant.  animalium  corpora 
fasciis  cinguntur :  cf.  supra  p.  4. 

3.  Micali  Mon.  in.  27,5  :  panthera  capream  faucibus  tenens*, 
leo  alatus,  leo  arrectus  :  corpora  punctis  expleta,  in  campo 
palma  et  palmula  Phoenicia  addita  sunt. 

4.  Micali  Mon.  in.  27,3  :  exemplum  Etruscum  esse  apparet, 
qnoniam  nouae  formae  arietum  capita  uetustae  arti  peculiaria 
addita  sunt;  in  ansis  flabella  dimidiata  exstant,  in  corpore  leo 
linguam  proiciens  et  ceruus  dama,  quo  exemplaria  quidem  ex 
lonia  aduecta  figulum  imitatum  esse  apparet :  cf.  infra  p.  18. 

His  subiungo  exempla  e  catalogis  mihi  nota,  Petropol.  162 
(panthera,  equus,  ceruus),  Cat.  Campana  III  87.  97,  Neapol.  209. 

V.  urcei  labris  trifidis  coUisque  altis  instructi,  cuius  formae 
et  in  Sicilia  exempla  reperta   sunt  arti  protocorinthiae  simillima 


1  rostris  apertis  bullas  singulas  gerunt,  typus  artis  Milesiae,  non 
Corinthiae  proprius. 

2  cf.  picturas  Veientes  Canina  Veio  31  =  Micali  Mon.  in.  58. 

^  sphinx  brachio  instructa  picta  est  in  amphora  Bonnensi  in  Italia 
ut  uidetur  reperta,  quam  coloniae  lonicae  tribuerim. 

*  lonicus  typus  est :  cf.  Mus.  Br.  B  102,  23  et  Tanis  II  tab.  26,  15  a, 
atque  etiam  fibulam  antiquissimam  Boeotiam  Alhb.  III  362:  cf.  infrap.  41/2. 

(Mon.  ant.  I  811  Not.  d.  Sc.  1895,  167)  et  in  Etruria  permulta 
ornamentis  geometricis  et  animalibus  decorata  (Gsell  Vulci 
380  sqq.),  quae  cum  Siculis  illis  satis  arcta  affinitate  iunguntur. 
exemplum  ex  terra  nigra  factum  flabellisque  in  humero  dis- 
positis  ornatum  Narce  erutum  est  (Mon.  ant.  IV  305)  :  quod 
Graecum  esse  et  lamina  argentea,  qua  obductum  erat  et  eo 
confirmatur,  quod  antiquitus  refectum  est.  accedunt  Vindob. 
191   et  Petrop.  211  animalium  zona  ornatum. 

VI.  urcei  labris  trifidis  instructi,  formae  quae  Milesia  dici- 
tur,  cum  huius  artis  plurima  exempla  exstent,  uerius  autem 
lonica  uocetur.  nostra  uasa  pleraque  in  infima  ueritris  parte 
radios  exhibent:  flabellis  ornata  sunt  Berol.  1519,  Micali  Mon. 
in.  27,8,  Virceburg.  440,  cuius  labrum  serpentibus  plasticis  in- 
signitur,  striis  tantum  et  radiis  Berol.  1535 — 1537  (cf.  1538. 1539), 
squamis  exemplum  Clusinum,  lineis  tortis,  rosis,  squamis,  fasciis 
plexis  Berol.  1534.  accedunt  complura,  quae  animalium  zonam 
radiis  et  flabellis  interpositam  praebent,  uelut  Micali  Mon.  in. 
27,  6.  7,  Neapol.  216.  222.  413,  Petrop.  158.  211,  Canina 
Veio  lab.  34,  15:inter  animalia  saepius  cerui  damae  occurrunt 
(Micali  27,7  et  Petrop.  158.  211),  praeterea  panthera  capream 
faucibus  tenens  (Micali  27,6)  et  canes,  fortasse  aurei  (Petrop. 
211,  cf.  supra  p.  9)  memorandi   sunt. 

VII.  urcei  exiles,  labris  rotundis  instructi,  ad  exemplaria 
aenea  (quale  Mon.  ant.  IV  302)  conformati :  Vindobon.  1 92, 
flabellis  dimidiatis  in  humero  dispositis  ornatus :  cf.  Boston.  254 
p.  97  Robinson. 

VIII.  urcei  utribus  similes,  formae  Corinthiae:  Narce  exem- 
plum  erutum  est  (Mon.  ant.  IV,  304),  quod  Etruscum  esse  Bar- 
nabeius  tradit.  cf.  Boston.  255  p.  97  Robinson. 

IX.  pocula  formae  Etruscis  antiquitus  usitatae  atque  iam 
supra  inter  uasa  nigra  uetustiora  enumeratae :  quam  tamen 
Graecis  hic  subiunxi,  quoniam  eadem  lonicae  quoque  classi, 
Cumis  fortasse  tribuendae  ^,  peculiaris  est.  exempla  exstant 
plurima  flabellis  ornata,   uelut  Berol.  1468—1474,  Vindob.  176, 


1  de  hac  post  Duemmlerum  (RM  11)  ultimus  E.  Pottier  (Album 
d.  mus.  d,  prov.  livr.  2/3,  71)  urceo  adhuc  ignoto  edito  disseruit.  pocula 
complura  Monachii,  duo  in  Fainae  comitis  aedibus,  unum  Bonnae  adser- 
vantur.  exempla  ediderunt  Lauius  Griech.  Vas.  tab.  6  et  Micali  Storia  90,  4. 

177,  Bull.  Coraun.  III,  tab.  6 — 8,  20.  atque  dignae  sunt  -quae 
memorentur  paterae  duae  permagnae  Florentiam  Clusio  dela- 
tae,  forma  paterae  rubrae  Etruscae  Mannhemi  adseruatae 
(AAnz.  1890,  152)  similes,  pede  alto  nisae,  quarum  utraque 
urceum  formae  Milesiae  et  pocula  quinque  sustinet  operculis 
instructa  pedibusque  deorsum  acuatis  in  marginem  paterae 
perforatum  inmissa :  quae  omnia  flabellis  ornata  sunt,  accedunt 
exemplum  a  Micalio  (Mon.  in.  27,4)  editum  et  Neapol.  202,  ani- 
malibus  utrumque  decoratum. 

Praeterea  eiusdem  fere  formae  pocula  seruata  sunt  et  pede 
exiguo  ansisque  binis  (Berol.  1479.  1480),  et  pede  alto  ansis- 
que  quaternis  (Berol.  1481.  1482)  instructa  atque  flabellis  or- 
nata :  quae  omnia  Etrusca  esse  uidentur. 

X.  pocula  formae  similis,  sed  praeter  pedem  quaternis  ful- 
cris  innixa,  quae  uel  ex  ornamentis  opere  perforato  effectis  com- 
posita  ^  uel  in  hominum  daemonumue  speciem  conformata  sunt: 
qualia  Caeretana  sunt  (Mus.  Greg.  II  103),  mulieres  interdum 
alatae  crinibusque  longis  in  nodos  tortis  praeditae,  quibus  si- 
millima  et  ipsa  Caeretana  Dresdae  adseruantur  (AAnz.  1889, 
164),  quae  certo  Graeca  esse  Loeschckeius  certiorem  me  fecit*. 
atque  felici  casu  factum  est,  ut  quasi  exemplar  in  ipsa  Graecia 
detegeretur,  poculum  prorsus  cum  illis  congruens,  quod  Rhodo 
in  museum  Parisinum  delatum  est  (Louvre  A  396  Pott.).  exempla 
flabellis  ornata  sunt  Florentina,  Virceburg.  17,  Micali  Mon.  in. 
27,  2.  accedunt  complura  a  Canina  (Veio  tab.  34,  1 — 5)  edita, 
quorum  duo  loti  florum  et  grypum  ut  uidetur  uestigia,  et  Petrop. 
228  a,  quod  aues  quattuor  praebet. 

lam  ad  eas  formas  transeamus,  quae  antiquiori  arti  iam 
notae  deinde  noua  quoque  adhibitae  atque  excultae  sunt:  qua- 
rum  exempla  omnia  in  ipsa  Etruria  facta,  non  aliunde  importata 
esse  in  propatulo  est : 

I.  amphorae,  de  quarum  origine  atque  historia  egregie 
Barnabeius  (Mon.  ant.  IV  232 — 235)  egit :  corpus  globosum  est, 


1  quale  fulcrum  a  Bissingio  Bonnam  delatum,  quod  ornamentis  con- 
stat  palmulis  Phoeniciis  simillimis. 

2  prae  ceteris  memoria  dignum  est  fulcrum  Dresdense  ibid.  editum, 
quod  omnino  cum  figuris  marmoreis  maris  Aegaei  antiquissimis  congniit 
atque  aperte  Etruscis  abiudicandum  est. 

pede  exiguo  nisum,  collum  a  corpore  distinctum  sursum  coan- 
gustatur,  labrum  ansaeque,  quibus  cum  corpore  illud  coniungitur, 
quasi  e  laminis  aeneis  resecta  uidentur.  totum  uas,  initio  humile 
atque  depressum,  postea  grandius  atque  uenustius  fit,  collo  im- 
primis  altius  protracto.  ornamentum  sollemne,  cuius  originem 
optime  Barnabeius  exposuit,  spirae  duplae  sunt  in  utraque  cor- 
poris  parte  incisae.  exempla  et  ex  terra  mixta  uel  rudiore  uel 
puriore  et  ex  argilla  nigra  subtili  ficta  exstant  * :  accedit  argen- 
teum  in  magno  sepulcro  Caeretano  erutum  (Mus.  Greg.  I  62,  8). 
praeterea  et  amphorae  ex  terra  mixta  fictae  inueniuntur  orna- 
mentis  geometricis  nouis  (Milani  Mon.  ant.  II  46)  et  palmulis  Phoe- 
niciis  (Berol.  1410.  1411)  insignitae,  et  egregium  seruatur  nouae 
artis  exemplum  Berolinense  (AAnz.  1893,  82),  flabellis  et  pal- 
mulis  Phoeniciis  solito  longe  pulchrioribus,  quibus  equus  alatus 
interpositus  est,  decoratum. 

Ex  hac  forma  deinde  amphora  orta  est  similis,  nisi  quod 
corpus  aliquanto  exilius  pede  maiore  nititur  zonaque  cingitur 
costis  duabus  plasticis  effecta:  cuius  formae  haec  noui  exempla: 

1.  Canina  Veio  tab.  34,  17:  taurus  (?)  et  leo  dex- 
trorsum  conuersi. 

2.  Petropol.  321 :  pantherae,  leo,  cerui  damae,  canes, 
ceruus  florem  ore  tenens. 

3.  Vindob.  200:  aues  quattuor  rudes  spiris  et  rosis  diuisi. 

4.  Vindob.  201 :  aues  quattuor  uolantes,  eodem  modo 
dispositi :  exemplum  eo  memorabile,  quod  ansae  non  ornamentis 
incisis,  ut  solent,  sed  grypibus  binis  ^  formis  quadratis  (cf.  supra 
p.  10)  irapressis  decoratae  sunt :  qua  ornandi  ratione  iam  ad 
amphoras  deducimur  formae  quae  dicitur  Nicosthenicae  (cf.  p.  23) 
cuius  exemplum  et  ipsum  omamentis  geometricis  incisis  insigni- 
tum  Oruieti  erutum  est  (Not.  d.  Sc.  1887,  351.  cf.  Cat.  Cam- 
pana  III  140). 

II.  urcei  formae  antiquissimae,  collo  a  corpore  distincto 
cylindro  simili,    uentre  striata  praeditae.    aeneus  Narce  effossus 


1  Barnabeius  1.  c.  Berol.  1406—1411.  Vindob.  196-199.  Cat.  Cam- 
pana  III  32.  Not.  d.  Sc.  1884/5,   686  (Corneti),  1887,  266  (Faleriis  eruta). 

2  grypes  eiusdem  formae  antiquissimae,  rostris  clausis  alisque  recur- 
uatis  praediti,  in  amphora  Vindob.  202,  ornamentis  ceterum  carente,  oc- 
currunt. 

est  (Mon.  ant.  IV  302),  praeterea  et  ex  terra  mixta  (Mon.  ant. 
IV  tab.  6,  8)  et  e  subtili  (ibid.  p.  303)  facti  exstant i :  flabellis 
ornati  sunt  Berol.  1521  atque  Florentini  duo  egregii,  qui  prae- 
terea  zonas  forrais  cylindratis  impressas  ansasque  plexas  atque 
opercula  alta  exhibent,  quibusque  docemur  scalpturam  statim 
formis  cylindratis  exceptam  esse. 

III.  uas  formae  singularis,  stamno  qui  dicitur  Corinthio 
simile,  operculo  coronario,  qualia  artis  Troianae  propria  sunt 
(cf.  infra  p.  28)  instructum.  unum  noui  exemplum  Berol.  1501 
(forma  155)  flabellis  ornatum, 

Denique  monendum  est,  etiam  in  uasis  nigris  artis  Etruscae 
florentissimae  (saec.  VI.  med.)  ornamenta  scalpta  non  raro  ana- 
glyptis  addi,  uelut  flabella  dimidiata  in  humero  urcei  Clusini 
pulcherrimi  (Annali  1884  D)  *  expressa  sunt. 

Vt  paucis  summam  quaestionis  iam  perstringamus,  quamuis 
uasa  nigra  scalpta  haud  pauca  Etruscis  abiudicari  non  possint, 
antiquissima  tamen  optimaque  exempla  Graecae  originis  esse 
persuasum  habeo.  etenim  formae  fere  omnes  Graecae  sunt, 
scyphi  et  lecythi  protocorinthiis  similes,  paterae  et  pocula  loni- 
cis,  urcei  uer  et  ipsi  lonicis  (Milesiis)  uel  Siculis  ex  arte  proto- 
corinthia  pendentibus,  canthari  item  cuni  Siculis  congruentes. 
accedit  quod  animalia  quaecunque  uasis  nostris  peculiaria.  sunt 
eadem  in  operibus  lonicis  occurrunt :  qualia  leones  alati  sunt  ^, 
struthiocameli  et  in  situla  aenea  Praenestina  (Archaeologia  41 
tab.  6,  infra  p.  19  —  20)  et  in  patera  Niniuitica  (Layard  II  59  A: 


*  monendum  tamen  est,  similem  formam  inter  uasa  Graeca  quoque 
inueniri :  qualis  urceus  est  antiquissimus  ut  ita  dicam  protomilesius  Mus. 
Brit.  A  34  (Duemmler  Alhb.  VI  268). 

2  degenerantis  atque  recentioris  artis  exempla  sunt  olla  a  Micalio 
(Mon,  in.  34)  edita  et  urceus  Tragliatellae  repertus  (Annali  1881  LM), 
quorum  utrumque  inscriptionibus  Etruscis  insignitur. 

3  frequentissimi  in  .  operibus  Assyriis,  Syriis  (e.  g.  Perrot  IV  534) 
Phoeniciis  (e.  g.  Perrot  III  408)  lonicisque  ex  illis  pendentibus,  ut  in 
armilla  aurea  Vetuloniensi  (Not.  d.  Sc.  1893,  504),  in  arca  aenea  Vetulo- 
niensi  (Not.  d.  Sc.  1887  tab.  18),  in  cratera  Caeretana  (Mus.  Greg.  I  11, 
16)  al.,  rariores  in  iiasis  pictis  occurrunt:  uasculunj  noui  protocorinthium 
(IHS  XI  tab.  1/2:  insigne  clipei),  hydriam  Lesbiam  (cf.  infra  p.  22)> 
amphoram  Etruscam  Mus.  Brit.  B  67,  uasa  rubra  (AAnz.  1891,  16)  et 
nigra  (Micali  Storia  20,  16)  formis  impressa,  uasa  bernice  tecta,  de  qui- 
bus  infra  agetur. 

cf.  anaglypta  Assyria  ut  Perrot  II  566)  expressi,  cerui  flores 
ore  tenentes,  cerui  damae^,  pantherae  capreas,  leones  crura 
humana  deuorantes,  de  quibus  infra  fusius  agetur,  centauri  hu- 
mani  tunicis  breuibus  induti,  qualis  in  eadem  situla  Praenestina 
exstat.  arctissima  autem  affinitate  uasa  nigra  scalpta  cum  scypho 
argenteo  Vetuloniensi  supra  commemorato  conectuntur,  quera 
iam  adcuratius  examinemus. 

Scyphus  igitur  ille  nobih'ssimus  (Not.  d.  Sc.  1887  tab.  16\ 
formae  protocorinthiae,  ex  lamina  argentea  tenui  ductus  atque 
lineis  scalptis,  caelatura  non  adhibita,  ea  ratione  ornatus  est, 
ut  zonis  aniraah'um  cingatur  angustis  latisque  binis,  praeterea 
flabellonim  zona  illis  interposita  :  in  irao  uase  nunc  deperdito 
radii  certo  dispositi  erant.  flabella  illa,  quibus  iraprimis  scyphus 
argenteus  cura  fictilibus  coniungitur,  ex  palraulis  orta  esse  uiden- 
tur,  quales  in  pateris  Phoeniciis  aeneis  occurrunt  (Layard  Mon. 
of  Nin.  II  68,  Mus.  Ital.  II  tab.  6),  sed  punctis,  non  lineis 
efFectis.  —  aniraah"a  quae  in  angustioribus  zonis  expressa  sunt, 
aues  omnes  uno  lepore  interposito,  toto  orbe  a  ceteris  diuersa 
sunt,  cura  ad  exempla  Aegyptia  ea  conformata  esse  appareat. 
neque  uero  artis  opera,  sed  litteras  quae  hieroglyphicae 
dicuntur  iraitatus  est  artifex,  quem  pro  arbitrio  exempla  illa 
rautasse  inde  intellegimus,  quod  praeter  nisos  et  phoenicopteros 
Aegyptiis  usitatos  et  struthiocamelos,  qui  raro  quidem,  sed  tamen 
nonnumquara  occurrunt,  aues  addidit  triangulos,  ex  nisorum 
poUinctorum  figuris  perperam  intellectis  deformatos^,  leporem 
auibus  interpositura,  palraas  in  ornamentorura  speciem  redactas^ 


^  arti  Asialicae  et  lonicae  orientali  peculiares:  antiquissima  exempla 
sunt  anaglypta  Assyria  (Layard  I  35,  44)  et  paterae  Niniutticae  (Layard 
II  58  A,  61  A)  atque  Praenestinae  (Clermont-Ganneau  Imag.  Ph^n.  tab.  1): 
sequuntur  ouum  struthiocamelinum  (Perrot  III  856)  et  uasa  Milesia,  Naucra- 
titica  (IHS  tab.  79),  nigra  scalpta :  cf.  Malmberg  Material.  z.  Arch,  Russl. 
nr.  13  p.  12.  accedunt  arrphora  ab  Amasi  figulo  facta  (WVorl.  1889,  3,  2: 
clipei  insigne),  qua  re  et  ipsa  ex  lonia  illum  Athenas  uenisse  confirmatur, 
et  anaglyptum  Dresdense  ad  archetypum  lonicum  saec.  VI.  referendum 
(Furtwaengler,  Roschers  Lex,  I  2224). 

2  nisi  pollincti  et  in  litteris  hieroglyphicis  exstant  (e.  g.^epsius  II 
149  e,  us,  3)    et  figurae  paruae    eoium  ligneae  frequenles  occurrunt. 

8  fortasse  non  litterae  uere  Aegypliae  sed  iam  deformatae  artifici 
praesto  erant,    qiiales    in    pateris    aeneis    uel   argenteis   uulgo  Phoenicibus 

Neque  igitur  Aegyptium  fuisse  qui  scyphum  nostrum  fecit, 
quamuis  exemplis  Aegyptiis  usus  sit,  ipsis  angustioribus  zonis 
probatur,  confirmatur  latioribus,  quarum  animalia  non  Aegyptiam 
artem,  sed  lonicam  (elementis  quibusdam  Phoeniciis  contamina- 
tam)  prae  se  ferunt:  qualia  leones  sunt  linguam  proicientes, 
alter  iuba  ad  caudam  protensa  ornatus  (cf.  supra  p.  9)  et  taurus, 
cuius  armus  punctis  indicatur,  quod  idem  in  uasis  fictilibus 
antiquissimis  non  raro  apparet  ^ :  praeterea  extremae  lineae, 
imprimis  auium  illortim  triangulorum,  non  raro  punctis  omatae 
sunt :  qui  usus  iam  in  uasis  Mycenaeis  occurrit  (Tiryns  tab. 
14,  17,  Myk.  Vas.  XXXIX  405,  407,  403,  XL  418  a),  ab  exem- 
plis  aeneis  aperte  deriuatus.  —  equi  alati,  qui  et  ipse  lonicus 
typus  est,  quamuis  maior  pars  deperdita  sit,  tamen,  id  quod 
haud  parui  momenti  est,  cum  grype,  cuius  caput  solum  seruatur, 
crucis  in  formam  eum  compositum  esse  apparet :  quae  ratio  iam 
in  gemmis  illis  uetustissimis,  quae  insulares  dicuntur,  saepius 
occurrit  necnon  in  ouo  struthiocamelino  scalpto  (Perrot  III 
856),  quod  artem  scyphi  similem  praebere  uidebimus. 

Grypes  uero,  quorum  rostra  clausa  bullis  carent,  Phoenicii 
sunt,  atque  idem  de  sphingibus  ualet,  quae  inter  pedes  priores 
quasi  uestem  gerunt :  quod  ornamentum,  sphingibus  Phoeniciis 
pecuiiare,  primum  ortum  esse  uidetur  e  pinnis  inter  pedes  additis, 
quales  in  patera  aenea  Niniuitica  (Layard  II  68)  atque  etiam 
ih  cista  eburnea  Clusina  (Mon.  X  39  a),  quae  tamen  lonicae 
originis  atque  recentioris  aetatis  est,  apparent.  sed  iam  sphinges 
eburneae  et  ipsae  Niniue  erutae  non  pinnas,  sed  uestem 
exhibent  (Layard  I  89,  Perrot  II  534).  accedunt  paterae  argen- 
teae  (uelut  Mus.  Ital.  II.  tab.  6,  Layard  II  58  E,  68)  gemma 
artis  Graecophoeniciae  (Cesnola  Cyprus  tab.  37,  15),  statua 
picta  fictilis  in  Cypro  reperta  (IHS.  XII  tab.  10),  denique  situla 
aenea  Praenestina  (Archaeologia  41  tab.  6)  atque  cratera  argen- 
tea  Caeretana  basi    alta  instructa  (Mus.  Greg.  I  11    et   16  per- 


tributis,  in  Etruria,  Cypro,    Creta  repertis  interdum  occurrunt:  quae  tanien 
paterae  arte  a  scypho  nostro  omnino  diuersae  sunt. 

1  ut  in  fragm.  Daphnis  erutis  (AD  11  21),  tabella  Corinthia  (AD  H  24), 
urceo  Gamedis  Boeotii  (WVorl.  1888,  1):  armus  linea  uel  spira  indicatus 
arti  lonicae  fere  sollemnis  est:  cf.,  e.  g.  loricas  Olympias  (Olympia  IV  58), 
urceum  Aegineticum  (Mon,  IX,  5),  oua  struthiocamelina  (infra  p  20)  uasa 
nigra  uetustiora  (supra  p.  4).  . 

peram  diuisae)'.  praeterea  ad  eundem  typum  referendae  sunt 
sphinges  sellae  Soluntinae  (Perrotlll,  426,  Bruckmann-Arndt  546). 
Phoeniciam  arlem  alae  quoque  monstrant  recuruatae  quidem, 
sed  pulchram  Graecam  formam  nondum  adeptae  atque  plerum- 
que  distensae. 

Grypum  sphingumque  coUa  fasciis  uel  monilibus  cingun- 
tur,  quibus  similia  et  in  fragmento  Phoenicio,  ut  uidetur,  Olym- 
piae  eruto  (IV  tab.  37,  692),  et  in  lorica  lonica  pulcherrima  (ibid. 
tab.  58)  occurrunt,  necnon  in  cantharo  Berolin.  1541  (nostra  tab.  I), 
qua  re  et  ipsa  uasa  nigra  scalpta  cum  scypho  nostro  coniun- 
guntur.  animalium  corpora  fere  omnium  fasciis  cinguntur,  quales 
in  uasis  nigris  deprehendimus.  denique  palmae  commemoran- 
dae  sunt  ornamentorum  uice  functae  et  una  post  taurum  posita^, 
quae  arboris  formam  seruauit,  necnon  palmula  Phoenicia  sphin- 
gibus  interposita. 

Omnino  apparet  scyphum  Vetuloniensem  non  a  Phoenice 
factum  esse,  sed  a  Graeco  in  lonica  quadam  colonia  commer- 
cio  cum  illis  coniuncta  habitante  :  quam  coloniam  in  Sicilia 
fortasse  sitam  esse  infra  exponemus.  dolendum  autem  est 
nulla  quod  sciam  seruata  esse  opera  aenea,  quae  eidem  offi- 
cinae  tribuere  liceat.  nam  et  ab  arca  aenea  in  eodem  sepulcro 
Vetuloniensi  reperta  (Not.  d.  Sc.  1887  tab.  18)  et  a  cista 
Praenestina  et  operibus  cum  ea  coniungendis,  quae  supra  teti- 
gimus,  scyphus  discrepantiis  satis  grauibus  diuiditur,  quamuis 
haud  pauca  utrisque  communia  sint.  atque  idem  de  ouis  scalptis 
ualet  struthiocamelinis  quattuor  in  sepulcro  antiquissimo  Vul- 
centi  quod  Polledrara  dicitur  (saec!  VII.  ex.)  repertis  (Perrot  III 
856  sqq.)  ^,    necnon    de    cislis    eburneis  Clusinis    duabus  (Mon. 


1  cratera  una  omnium  grypes  quoque  uestibus  indutos  exhibet;  eidem 
officinae  tribuenda  est  crates  Caeietana  (Mus.  Greg.  I  16)  propter  pal- 
raulas  Phoenicias,  quibus  cratera  quoque  cum  situla  Praenestina  tota  arte 
simillima  coniungitur:  quarum  utraque  satis  arcta  aflinitate  cum  cista  ar- 
gentea  Praenestina  (Mon,  VIII  26:  Schumacher  Praen.  Ciste  38  sqq.) 
conectitur.  accedunt  fragmenta  eburnea  Archaeologia  41  tab.  8. 

2  cf.  uascula  animalibus  anaglyptis  uitreis  ornata,  quae  iniuria  uulgo 
Phoenicibus  tribuuntur  (ut  Mus.  Napol.  49)  quaeque  et  ipsa  litteras  Aegyp- 
tias  interdum  praebent. 

^  quintum,  in  quo  sphinges  admodum  rudi  arte  pictaje,  non  scalptae 
sunt,  Etruscae  originis  esse  censeo.  cf.  p.  43. 

X  S'^  a,  Bull.  1878,  130)  arctiore  affinitate  cum  ouis  coniunctis : 
quae  opera  artis  lonicae  antiquissimae  neque  elementis  alienis 
adraixtae  optima  exempla  esse  censeo^.  quod  si  in  uasis 
nigris  scalptis,  quae  a  scypho  Vetuloniensi  seiungere  omnino 
non  licet,  norinuUa  deprehendimus  ceterorum  quae  enumera- 
tiimus  operum  uni  uel  alteri  peculiaria,  et  solum  scyphum  ex 
tota  artis  illius  serie,  ex  qua  uasa  nigra  scalpta  pendent,  tempus 
tulisse  reputes,  et  talia  non  uni  tantum  classi,  sed  toti  arti 
lonicae  orientali  tribuenda  esse.  atque  in  tanta  exemplarium 
aeneorum  inopia  quam  maximi  momenti  uasa  fictilia  sunt,  quo- 
niam  ex  his  illa  quasi  reficere  possumus  :  id  quod  cum  in  uasis 
nigris  scalptis  fecerimus,  iam  ad  alteram  classem  transeundura 
est,  satis  arcta  affinitate  cum  illis  coniunctam. 

lY.    De  uasis  nigris  et  rnbris  pictis. 

Figuli  cum  lineas  in  uasis  incisas  coloribus  explerent, 
ad  nouam  rationem  facile  deducebantur,  ut  reiecta  scalptura 
ornamenta  eisdem  coloribus  in  uasis  adcurate  expolitis  pin- 
gerent.  neque  desunt  uetustissiraa  huius  artis  exempla,  qualia 
fragmenta  sunt  nigra  lineis  rubris  ornata,  quae  Koerteius  Thessa- 
lonicae  repperit,  uel  rubra  ornaraentis  geometricis  albis  deco- 
rata,    qualia    inter  Petrii  uasa   Thebana  exstant^.    atque    eadera 


1  neque  Phoenicia  neque  Etrusca  oua  esse  cum  litteris  Graecis  in 
eis  incisis  tum  tota  arte  comprobatur.  lonica  sunt  et  animalia,  ceruus 
dama,  canes  aurei  (cf.  supra  p.  9),  leones  crucis  in  formam  compositi 
(cf.  supra  p.  19), '  grypes  auisque  grypis  capite  instructus,  qui  non  Corin- 
thius,  sed  lonicus  typus  est,  et  ornamenta,  imprimis  triangula  cancellata, 
quae  eadem  in  urceis  Aeginetico  (Mon.  IX  5)  et  Rhodio  (Mus.  Brit. 
A  34.  Duemmler  Alhb.  VI  268)  Milesiis  simillimis  atque  in  uasis  Mi- 
lesiis  et  protoatticis  occurrunt.  iniuria  uero  Smithius  (IHS  XIV  216)  oua 
Naucrati  facta  esse  contendit,  fragmento  nisus  ibi  eruto  (Naukratis  I  tab. 
20,  15),  quod  myrthi  ramum  exhibet  et  longe  recentioris  artis  neque  scalptum, 
sed  erosum.  simillimam  ouis  artem,  sed  iam  minus  seueram  atque  rigi- 
dam  praebet  cista  eburnea  Clusina  (Mon.  X  39  a,  Schuraacher  Praen. 
Ciste  52),  saec.  VI,  in.  tribuenda:  paulo  uetustior  uidetur  cista  eburnea 
et  ipsa  Clusina,  ab  Helbigio  (Bull.  1878,  130)  descripta,  quae  inter  ani- 
malia  sphingem  ueste  indutam  et  leones  crura  humana  faucibus  tenentes 
(cf.  supra  p,  6)  exhibet, 

2  his  subiungendum  est  uas  a  Clemenio  ex  Aegypto  Bonnam   dela- 

ratione  ornatas  et  urnas  antiquissimas  Italicas  tugiiriis  similes 
(Not,  d.  Sc.  1882,  290)  offendimus,  et  urnas  artis  Villanouanae 
(Not.  d.  Sc.  1882,  307  tab.  3)  similesque  primo  qui  dicitur 
artis  Euganeae  aeuo  tribuendas  (Not.  d.  Sc.  1882  tab.  5,  10): 
quae  omnes  ornamenta  in  reliquis  eiusdem  artis  exemplis  incisa 
colore  albo  picta  praebent.  apparet  haec  exempla  non  communi 
e  fonte  deriuata,  sed  pluribus  simul  locis  rationem  illam  inuen- 
tam  esse.  atque  idem  de  uasis  nonnullis  e  terra  nigra  mixta 
factis  ualet,  quae  ornamentis  geometricis  colore  albo  pictis 
decorata  sunt ;  qualia  cyathus  Berol.  1385  uel  amphorae  duae 
sunt  Faliscae  (Not,  d.  Sc.  1887,  266),  ornamentis  partim  incisis, 
partim  colore  albo  pictis  insignitae.  quin  etiam  ne  cantharos 
quidem  illos  de  quibus  supra  (p.  5)  -egimus,  certae  nouaeque  artis 
rationi,  sed  figuli  cuiusdam  libidini  attribuerim.  saec.  VII.  ex. 
demum  uasorum  classem  offendimus,  cui  haec  pingendi  ratio 
propria  atque  peculiaris  sit :  cuius  cum  optima  exempla  in  sepul- 
cro  illo  antiquissimo  Vulcenti  (saec.  VII.  ex.),  cui  oua  quoque 
struthiocamelina  debemus,  reperta  sint^  tota  series  ab  illo 
Polledrarae  nomen  accepit :  quamquam  Etruscam  eam  non  esse 
equidem  persuasum  habeo.  uasa  uel  ex  terra  nigra  expolita 
uel  ex  terra  fusca  indumento  nigro  inducta  ficta  sunt,  neque 
haec  ab  illis  secernere  licet :  quod  cum  tamen  Smithius,  qui 
uitimus  de  his  uasis  egit  (IHS  XIV  207)  fecerit,  diligentissi- 
mae  dissertationis  fructum  perdidit.  nos  igitur  quaecunque  noui- 
mus  exempla  coniuncta  iam  proponamus  : 

1.  hydria  in  sepulcro  Polledrarae  reperta:  post  Micalium 
(Mon.  in.  4)  edidit  Smithius  (I.  c.  tab.  6  —  7).  forma  uetustior  est, 
ad  exemplar  e  laminis  aeneis  ductum  conformata,  corpore  uen- 
truoso  ab  humero  non  distincto.  quae  forma,  quam  calpida 
Gerhardus  argumentis  parum  certis  nisus  uocauit,  inde  a  sexto 
saeculo  exeunte  Athenis  occurrit,  a  figulis  qui  rubris  figuris 
pingebant  primum  adhibita^:    inter    hydrias    antiquiores    nuUam 


tum  atque  eisdem  ornamentis  decoratum.  de  fragmentis  uero  a  Petrio 
(IHS  XI  tab.  14,  8,  9)  editis  iudicium  retineo,  quoniam  ingentem  quam 
ille  uoluit  aetatem  eis  tribuere  dubito, 

1  in  museo  Britannico  coniuncta  nunc  adseruantur :  Micali  Mon.  in.  4  —8. 

2  quae  exstant  calpides  figuris  nigris  ornatae  antiquissimis  nouae 
artis  exemplis  uetustiores  non  sunt,  qua  re  et  ipsa  artem  illam  ab  loni- 
bus  Athenienses  accepisse  indicatur. 

noui,  quae  cum  nostra  comparari  possit:  nisi  quod  labrum  fascia 
cinctum,  ansaeque  tenues,  buUis  minores,  maior  palmula  et  costa 
ornatae,  eadem  in  hydriis  Chalciclensibus  apparent,  ab  exempla- 
ribus  aeneis  scilicet  deriuata.  ornamenta  et  figurae,  quae  cum 
adcuratissime  Smithius  descripserit,  equidem  hoc  loco  praeter- 
mitto,  coloribus  indumento  impositis  picta  sunt  tribus,  rubro 
alboque  sufflauo  et  caeruleo,  qui  color  ante  saec.  V.  medium  in 
uasis  pictis  ceterum  non  apparet.  figurae  extremis  tantum  lineis 
rubris  pictae  sunt,  ita  ut  uiri  a  feminis  camis  colore  non 
distinguantur :  dein  lineae  internae  rubrae  additae  et  uestes, 
animalium  corpora,  similia  saepe  coloribus  tecta  sunt,  quibus 
speciose  componendis  et  uariandis  figulus  operam  dedit:  in  ex- 
trerais  uestibus  limbos  plerumque  reseruauit  neque  alterum  co- 
lorem  alteri  imposuit:  quae  omnia  huic  arti  peculiaria  sunt. 
lineae  scalptae,  exceptis  perpaucis,  non  apparent. 

2.  amphora  in  eodem  Polledrarae  sepulcro  eruta.  Micali 
Mon,  in.  5.  forma  pitbi  simillima  est  (cf.  Naukratis  I  tab.  16,  2). 
collum  picturis  caret,  humerus  fasciis  plexis  cingitur,  uenter  binis 
animalium  *  fasciarumque  plexarum  zonis,  dein  semicirculis  eo- 
dem  centro  descriptis  et  circulis  lineis  parallelis  iunctis.  scalp- 
tura  adhibita  non  est. 

3.  amphora  Parisina  (Louvre  E  660,  Smith  I.  c.  221) 
prorsus  similis,  quae  et  ipsa  nauem  animalibus  interpositam  prae- 
bet:  lineae  scalptae  nonnullae  cernuntur. 

4.  amphora  in  sepulcro  'Caeretano  una  cum  uasis  Attico- 
corinthiis  saec.  VI.  in.  reperta  (Bull.  1881,  159),  formae  a 
Nicosthene  postea  excultae;  collum  squamas,  coipus  ornamenta 
coloribus  tribus  huius  classis  propriis  picta  exhibent.  in  utraque 
ansa  panthera  leo  tauri  protome  formis  impressa  ^  et  eisdem 
coloribus  picta  sunt. 

5.  amphora  Parisina  olim  Campanana  (Louvre  C  617: 
Smith  l.  c.  213),  eiusdem  formae:  ansae  trinis  pantheris  impressis 
atque  rubro  colore  pictis  ornantur,  collum  spiris  duplis  et  orna- 


1  leones  ibices  equi  cervi  sphinges,  cuncta  dextrors.  uersa,  eisque 
interposita  nauis  (Torr  Anc.  Ships  tab.  3,  12).  animalium  corpora  uariis 
coloribus  tecta  sunt,  nonnnmquam  punctis  albis  impositis. 

2  cf.  amphoram  eiusdem  formae  Vindob.  203  et  supra  p.  16. 

merito  reticulato,  humerus  flabellis  ut  uidetur  dimidiatis  ^,  uenter 
et  pes  lineis  tortis.  coloris  caerulei  pauca  uestigia  cernuntur. 

6.  amphora  Parisina  (ibid.  618,  Smith,  1.  c.  213),  eiusdem 
formae  atque  originis.  color  caeruleus  non  apparet.  in  utraque 
ansa  uir  nudus  currens  et  uir  ad  feminam  uelatam  conuersus 
impressi  et  rubro  alboque  coloribus  picti  sunt.  coUum  et  uenter 
punctis  lineolis  angulis  acutis  cinguntur. 

7.  amphora  Caeretana  eiusdem  ut  uidetur  formae,  Not. 
d.  Sc.  1880/1  397  sic  descripta:  „bucchero  policromo  con  rilievi 
d'animali  nelle  anse". 

8.  urceus  Berolin.  1543,  formae  Milesiae,  Oruieti  repertus. 
tribus  coloribus  in  uentre  septem  uiri  et  tripus  picti  sunt,  hu- 
merus  angulis  rectis  cingitur.  lineae  scalplae  non  apparent. 

9r^aniphora  in  catalogo  auctionis  Sothebyano  (Londin. 
1885)  commemorata,  Rhodi,  a  Biliottio  ut  uidetur,"  eruta,  cuius 
in  labro  coloris  rubri  uestigia  cernuntur. 

10  — 15.  urcei  sex  in  eodem  catalogo  enumerati,  qui  non 
diuersi  esse  uidentur  a  Londinensibus  formae  Milesiae,  quos  a. 
1884  Rhodi  erutos  esse  Smithius  (1.  c.  220)  tradit  ^. 

16.  patera  formae  Corinthiae  (lonicae),  in  sepulcro  Polle- 
drarae  reperta.  Micali  Mon.  in.  5,  Smith  1.  c.  219,  qui  adcura- 
tissime  ornamenta  enarrauit^ 

17  —  22.  lecythi  sex  in  catalogo  Sothebyano  enumeratae, 
formae  angustissimae  atque  acuatae  (catal.  Berol.  forma  143), 
anulis  ornatae  impressis  atque  rubro  alboque  coloribus  inductis. 
eandem  formam  eademque  ornamenta  exhibent: 

23—26.  Berol.  1344  (Camiri),  1503—1505  (PoUedrarae, 
Tarquiniis,  Nolae  erutae). 

27.  Bonnensis,  e  Graecia  ut  uidetur  aduecta. 

28.  Mus.  Gregor.  II  95. 

29.  30.  Cornetanae  duae  (Not.  d.  Sc,    1889,   102). 
31.  Mannhemiensis. 


*  „band  of  vertical  arrow-heads  formed    by  punctured  dots"  Smith. 

2  maeandri  membra,  qualia  in  hydria  exstant,  et  loti  flores  atque 
calyces  commemorat,  rubro  colore  alioque  nunc  euanido  picta. 

^  rosa,  quae  interioris  partis  medium  tenet,  ad  exemplum  eafum 
conformata  est,  quibus  in  pateris  aeneis  clauus,  quo  corpus  cum  pede  con- 
iungitur,  tectus  est. 

32.  uasa  et  fragraenta  a  Boehlaiiio  Sami  eruta  atque  in 
museum  Cassellense  delata:  inter  quae  urceum  formae  Milesiae 
et  discum  exstare  loti  calycibus  ornatos  (cf.  Naukratis  I  tab.  5,  l) 
Loeschckeius  certiorem  me  fecit. 

33.  fragmenta  Lesbi  et  in  Ponti  Euxini  ofis  reperta,  nunc 
Londini  adseruata,  in  quibus  loti  calyces  se  uidisse  Loeschckeius 
benigne  mecum  communicauit. 

34.  uasa  et  fragmenta  Naucrati  eruta  et  summatim  de- 
scripta  (Naukratis  I  49.  II  48):  craterae  et  bases  eis  aptae,  tri- 
podes  (?),  paterae,  disci  commemorantur,  nonnulla  ornamentis 
rubris  pictis  atque  etiam  anaglyptis  ^  decorata.  imprimis  autem 
inscriptionibus  memorabilia  sunt,  quibus  nisus  Loeschckeius 
(AAnz.  1891,  18)  haec  uasa  a  Lesbiis,  qui  cum  Samiis  et  Mi- 
lesiis  Naucratim  coloniam  deduxerunt,  facta  esse  demonstrauit. 
cum  uero  totam  quam  enumerauimus  seriem  tam  arctis  uinculis 
cohaerere  uideamus,  ut  alterum  ab  altero  diuelli  non  possit, 
Lesbiis  haec  uasa  omnia  tribuenda  esse  censeo.  quod  si  inter 
singula  satis  graues  intercedunt  discrepantiae,  monendum  est 
antiquissima  exempla,  quae  sola  colorem  caeruleum  exhibent, 
saeculo  fere  toto  distare  a  recentioribus,  in  quibus  pauca  tan- 
tum  ornamenta  atque  minus  adcurate  picta,  imprimis  loti  caly- 
ces,  occurrunt.  neque  ornamentis  anaglyptis  Naucratitis  prohi- 
bemur,  quominus  uasa  illa  pulcherrima  Vetuloniensia  saeculo  fere 
uetustiora,  de  quibus  supra  (p.  8  sqq.)  fusius  disseruimus,  et  ipsa 
Lesbi  facta  esse  nobis  fingamus.  atque  oinnino  quaecunque  ua- 
sorum  seriei  propria  sunt,  cum  Lesbia  origine  optime  congru- 
unt.  inter  formas  praeter  hydriam,  urceum,  pateram,  quae  lonica 
esse  uidimus,  amphorae  duae  imprimis  memorandae  sunt:  qua- 
rum  altera  ex  pithi  forma  lonica  orta  est^,  alteri  praeter  Nico- 
sthenis,  quem  lonem  fuisse  Loeschckeius  (AZ  1881  35  sqq.) 
certissimis  argumentis  demonstrauit,  similis  exstat  amphora 
Berolin.  1855  (Pottier  BCH  XVIT  432)  et  ipsa  lonica.  a  Les- 
biis  igitur  hanc  formam  Etrusci  figuli  acceperunt. 

Figurae    extremis    tantum    lineis    pictae,    deinde    coloribus 


1  palmulas,  spiras,    ornamenta  papauerum  capitibus  similia  occurrere 
Lo  eschckeius  mihi  dixit. 

2  cf.  pithos  Naucratiticos    et   jeos    qui    in    cista    eburnea  Clusina  ex- 
pressi  sunt. 

tectae,  punctis  nonnumquam  impositis  *  atque  lineis  scalptis  perraro 

adhibitis,  lonicam  pingendi  rationem  antiquissimam  prae  se  ferunt, 

qualis  et  uasis  Milesiis  et  sarcophago  Ciazomenio  (BCH  1895,71) 

illustratur.  inter  ornaraenta  praeter  rosas  circulo  inscriptas,    quae 

in  pateris  Milesiis  quoque  nonnuUis  medium  locum  tenent,  fiabella 

imprimis  memoranda  sunt,   quibus  uasa  nostra  cum  scalptis  con- 

iunguntur^    pantherarum     laruae,    quae    malis    auerruncandis    in 

hydria    nostra    iuxta    ansas    dispositae    sunt,    eaedem    in    hydria 

fortasse  Corinthia     (Cat.  Campana  II  43)    occurrunt,    similes    in 

hydria  Monac.    1039,    classis    illius    Etruscae,    de   qua  Duemm- 

lerus  (RM  111  159)  egit,    in  uagina  Vettersfeldae   reperta  (Furt- 

waengler  Goldf.  v.  V.  tab.  3,    1),    in  laminis    eburneis   incertae 

originis  (Smith  I.  c.  217),    denique  in  urna  tugurii  simili  Floren- 

tina    (Not.    d.  Sc.   1884/5,    674)    et    in    frontali     Caroliruh.  787 

(Schumacher  Praen.  Ciste  79).  —  animalia  nihil  singularis  praebent ; 

leo  alatus  et  equus  lonicae  artis  proprii,  a  Corinthia  fere  alieni 

sunt.  centauri  vero  humani  capreas  tenentes  in  ornamentis  aureis 

Carairi    erutis    (Salzraann    tab.     1),    arbores    humeris    irapositas 

gerentes    in     uasis    formis     cylindratis    impressis    et    nigris    et 

rubris    exstant.     ratio     homines     animalibus    iriterponendi     cum 

cista    eburnea    Clusina    congruit,    quae    et    bigas    simillimas^    et 

nauem  cum  amphorarura  nostrarura  2.  et  3.  nauibus  comparan- 

dam  exhibet.  cf.  etiam  urceura  Cypriura   artis  Graecophoeniciae 

(Cesnola  Cyprus  tab.  45)  et  fibulam  Boeotiam  (Eph.  arch.   1892 

tab.  11),    in  qua  et    ipsa    naui  aniraalia    addita  sunt.  —  singu- 

laris  chorus  est  in  hydria  nostra  brachiis  inuicem  nexis  expressus, 

qualis  praeter  signa  antiquissiraa  aenea  Olyrapiae  eruta  (01.  IV 

tab.   16,  2C3.  p.  41 — 42)  in  una  quod  sciam  amphora  Corinthia 

Londinensi,    quae  ex  lonica    arte  tota   pendet  (Mus.   Br.  B  36, 

Passeri    Pict.    etr.    111    228,    Koerte,    Festschr.    f.    Brunn    28*'^) 

apparet,    cum  in    ceteris  huius    aeui  operibus^    figurae    manibus 


*  ratio  corpora  punctis  explendi  antiquissima  est:  Tiryns  tab.  15.  21. 
cf.  fragmentum  Naucratiticura  (Naukratis  I  tab.  5.  44)  et  uascula  figurata 
quae  uulgo  Corinthla  dicuntur,  sed  tota  ex  lonica  arte  pendent. 

2  rotae  quaternorum  radiorum,  operibus  Mycenaeis  Atticis  Corin- 
thiis  propriae,  in  lonicis  raro  occurrunt,  ut  in  amphora  Milesia  Eph.  arch. 
1892^  tab.  12,  in  ouo  struthiocamelino  supra  commemorato,  in  amphora 
Monac.  151  (Micali  Storia  95). 

3  ut  patera  Idalia  Perrot  III  673,    amphora  Clitiae  et  Ergotimi,  la- 

tantum  iunctis  incedant.  Thesei  dfenique  et  Minotauri  certaraen 
quod  attinet,  cum  lamina  aurea  Corinthia^  (AZ  1884  tab.  8)  in 
comparationem  uocanda  est,  tum  lanx  rubra  formis  pictis  im- 
pressa  (AZ  1884,  107  :  cf.  infra  p.  30),  quae  sola  praeter  hydriam 
Ariadnen  glomum  tenentem  exhibet. 

Vasa  nostra  quanti  momenti  sint  nemo  non  uidet.  etenim 
non  modo  huius  unius  saltem  classis  originem  certis  argumentis 
definire,  sed  etiam  per  longum  temporis  spatium  qua  ratione 
ars  Lesbia  creuerit  atque  degenerauerit  obseruare  licet :  quae 
initio  qutdem  (saec.  VII.  medio  et  ex.)  uariis  gaudebat  colori- 
bus  speciose  compositis,  qui  cum  fundo  uasorum  nigro  alter- 
nantes  operum  aeneorum  quae  intestina  dicuntur,  qualiaque 
nostrorum  exemplaria  fuisse  censeo,  speciem  praebebant.  mox 
uero,  cum  facilius  colores  illos  euanescere  uiderent,  usu  eorum 
magis  magisque  represso  anaglypta  ornamenta,  quae  et  ipsa 
antiquitus  eis  nota  esse  uidentur,  uasis  imponere  figuli  Lesbii 
coeperunt :  quo  factum  est,  ut  exceptis  quattuor  exemplis  uetus- 
tissimis  nullum  exstet  uas  figuris  pictis  ornatum.  Etruscos 
uero  figulos  speciosam  illam  artem  imitatos  esse  cum  per  se 
probabjle  sit,  tum  aperte  demonstratur  uasis  rubris  pictis 
ad  quae  iam  transeamus. 

Vidimus  uasa  nigra  Etrusca  interdum  quidem  pictis  orna- 
mentis  decorata  esse,  neque  tamen  certam  artis  rationem  inde 
effici.  rubrorum  uero  saec.  VII.  ex.  magnam  offendimus  seriem, 
cui  omamenta  geometrica  picta  sollemnia  sunt :  quae  uasa  ad 
exempla  Graeca  cuprea  confecta  esse  speciose  Barnabeius,  qui 
de  his  quoque  uasis  egregie  egit  (Mon.  ant.  IV  235),  coniecit. 
formae  certo  Graecae  sunt,  ipsa  uasa  Etruscae  originis.  atque 
cum  eisdem  temporibus  et  uasa  rubra  formis  cylindratis  ornata 
(„red  ware")  e  Magna  Graecia,  et  Lesbo  uasa  nigra  picta  impor- 
tarentur,  figuli  Etrusci  haec  omnia  ea  ratione  contaminauerunt, 
ut  ab  illis  formas,  ab  his  figuras  atque  ornamenta  nonnulla 
(additis  elementis  aliunde  acceptis)  desumerent,  atque  colore 
albo    iam  noto    usi   uasa  eificerent   rubra    figuris  picta,    quorura 


mina  aurea  Corinthia   (AZ  1884  tab.  8),    fragm.    terrae    rubrae  Tarentino 
Gaz.  arch.  1881/2,  183,  al. 

^  in  aliis  laminis    cum   illa  olim    coniunctis    chorus    et    biga    duas 
personas  ferens  expressa  sunt,  hydriae  similia. 

parua  quidera,  sed  grauissima  series  seruata  est  * :  exempla  quae 
quidem  nouerim,  propoiiam  : 

I.  pithi  eis  qui  formas  cylindratas  praebent  simillimi,  nisi 
quod  coUo  breuissimo,  cui  operculum  ansis  coronariis  instruc- 
tum  iraponitur,  ansisque  tribus  duplis  in  humero  dispositis 
praediti  sunt  (catal.  Petrop.  forraa  247) :  exempla  coraplura  ex 
museo  Campanano  Parisios  uel  Petropolim  delata  sunt,  orna- 
mentis  colore  albo  in  argilla  rubra  expolita  pictis:  quae  nunc 
in  nonnullis  cernuntur  indumenta  eis  qui  uasa  fracta  refecerunt 
debentur : 

1.  Petrop.  14:  ex  utraque  parte  loti  flos,  ds  quae  in 
uasis  nigris  scalptis  exstant  similliraus,  inter  leones  duos  linguam 
proicientes  expressus  est. 

2.  3.  Petrop.  16.  156  :  zonis  binis  cinguntur,  quarura  su- 
perior  leonibus  et  piscibus,  inferior  piscibus^  constat,  dextr. 
conuersis. 

4.  Cat.  Carapana  I  71  :  nr.  2.  3  simillimum,  nisi  quod 
ansis,  teste  Loeschckeib,  sphinges  uestibus  indutae  (cf  supra 
p,    1 9)   interpositae  sunt. 

5  —  7.  Petrop.  88,  126,  127  operculis  instructa  et  orna- 
mentorum  georaetricorura  zonis  decera,  duodecira,  undecim 
decorata. 

8.  9.  Cat.  Campana  I  69,  70:  loti  florum  et  palmularura 
atque  angulorura  acutorura  zonae. 

10,  operculura  Vindob.  146  Masn.  ansis  coronariis  instruc- 
tum  et  ornamentis  geometricis  decoratum. 

11.  altera  forraa  huic  arti  peculiaris  cratera  est  ansis 
duabus  et  operculo  coronario  instructa,  uel  uno  pede  (nr.  1 
et  6:  catal.  Petrop.  forma  162),  uel  tribus  quattuorue   nisa: 

1.  Petrop.  66  :  A,  loti  flos  equis  alatis,  B.  alis  carentibus 
duobus  interpositus :  flores  rosae  cycni  supra  ansis  addita. 

2.  Mus.  Gregor.  II  100 :  leones  octo  dextrors.  conuersi. 

3.  Mus.  Kircher. :  eisdem  leonibus  ornatum:  quod  exem- 
plum  Loeschckeius  mihi  indicauit. 

4.  Cat.  Campana  I  81 :  equus  gryps  aues. 

5.  Parisinum    (Gaz.    arch.  1881/2    tab.    28/9):     operculum 


\ 


1  unus  adhuc  haec  uasa  tetigit  Loeschckeius,  Boreas  u.  Oreith.  7  l"!- 

2  cf,  uasa  nigra  et  picta  Etruscorura  antiquissima  supra  p,  4. 

birila,  non  ansis  instructum.  A.  nauiura  duarum  singulari  modd 
conformatarum  pugna,  mari  animalibus  marinis  indicato  :  B.  inter 
palmas  duas  hominem  biga  dextr.  uectum  a  tergo  leo  adoritur. 
in  campo  loti  calyx  et  rosa  punctis  ornata  foliorum  quattuor 
addita  sunt. 

6.  Parisinum  (Gaz.  arch.  1881/2  tab.  32—34:  Rayet- 
CoHignon  Cdramique  p.  37) :  praeter  ansas  manubriis  duobus 
inter  illas  dispositis  instructum.  inter  fascias  plexas  et  ornamen- 
tum  reticulatum  ex  altera  parte  Minerua  ex  louis  capite  orta 
et  homines  aprum  adorti,  ex  altera  leones  duo  inter  se  conuersi 
picti  sunt.  praeterea  supra  ansis  ornamentum  e  flabellis  et  semi- 
circulis  compositum  exstat,  quod  idera  in  urceo  nigro  scalpto 
Neapol.  216  cernitur:  imprimis  uero  inscriptione  Etrusca  picta 
memorabile  fit,  qua  totam  seriem  re  uera  Etruscae  originis  esse 
demonstratur. 

Figurae  ea  ratione  pictae  sunt,  ut  extremis  lineis  colore 
albo  ductis  totae  eodem  colore  tegerentur,  reseruato  lirabo 
punctis  ornato :  quae  ratio,  quam  in  rudibus  quoque  urnis 
Narce  erutis  (p.  6)  offendimus,  ab  aeneis  exemplaribus  argento 
uel  auro  obductis  in  uasa  fictiUa  translata  est :  atque  limbi  qui- 
dem,  quarauis  punctis  ornati  non  sint,  in  hydria  quoque  Lesbia 
apparent :  ad  Lesbia  exeraplaria  leonera  quoque,  qui  horainera 
biga  uectura  adgreditur,  referendura  esse  censeo,  quoniara  Assy- 
rius  typus  est,  cura  Mineruara  e  louis  capite  ortam  et  apri 
uenationera  ex  Atticis  quoque  uasis  antiquissimis  deriuatas  esse  . 
posse  non  negauerira  ^.  animalia  uero,  equi  alati,  leones  hnguam 
proicientes,  sphinges  uestibus  indutae,  cum  uasis  nigris  scalptis 
et  illorum  exemplaribus  aeneis  oranino  congruunt. 

Mixtara  igitur  artera,  qualera  Etruscara  uetustiorera  fuisse 
consentaneura  est,  uasa  rubra  picta  exhibent,  eleraentis  a 
Lesbiis  iraprirais  et  scalptis  uasis  acceptis.  atque  cura  rubris 
quoque  forrais  ornatis  affinitate  satis  arcta  ea  conexa  esse 
exemplis  demonstratur,  quae  utriusque  artis  elementa  conta- 
minata  praebent : 

1 .    raagna  lanx  Parisina  ^,    forraae  ab  ea  quae  inter    uasa 


*  cum  pugna  nauali  cf.  Aristonophi  crateram,  hydriam  Etruscam  Mus, 
Br.  B  60  tab.  1  Walters,  anaglypta  Pisaurensia  Mon,  ant.  V  98. 
2  Mus,  Napol,  87,  2,  Caere  eruta. 

rubra  formis  omata  iisitatissima  est,  aliquanto  diuersae,  cum 
umbilico  alto  circulisque  et  pediculis  quadratis  quaternis  praedita 
sit.  in  margine  superiore  et  in  pedicuiis  illis  equites  exstant 
forma  impressi  non  cylindrata,  sed  quadrata  atque  antiquissimis 
illis  de  quibus  supra  egimus  (p.  10)  simili.  inferior  autera  lancis 
pars  rosam  octo  foliorum  et  bacillorum  zonam  exhibet  colore 
albo  pictas. 

2.  lanx  similis  ut  uidetur  formae,  Tarquiniis  eruta  (Not. 
d.  Sc.  1884/5,  633)  manubriis  duobus  pedibusque  tribus  un- 
guium  in  speciem  conformatis  instructa.  pedibus  singulae  formae 
impressae  sunt :  a)  uiri  duo  inter  se  conuersi,  quibus  animal 
quoddam  pertica  suspensum  interpositum  est.  b  et  c)  centaurus 
humanus  iaeua  hastam,  dextra  arborem  tenens,  ex  qua  animal 
(caprea  ut  uidetur)  pendet.  corpus  equinum  albo,  humanum 
rubro  colore  picta  sunt,  addito  subligaculo  albo,  qualia  in  uasis 
scalptis  quoque  centauri  saepius  exhibent :  flores  folia  spirae 
per  campum  dispersa  sunt. 

3.  lanx  prorsus  similis,  et  ipsa  Tarquiniis  eruta,  a  Furt- 
waenglero  (AZ  1884,  107)  descripta.  pedum  duo  eisdem  cen- 
tauris  ornati  sunt,  tertius  Theseo  Minotaurum  adgresso  et 
Ariadne  glomum,  ut  in  hydria  Lesbia,  tenente. 

Apparet  has  lances  a  uasis  rubris  formis  cylindratis 
ornatis  secernenda  atque  cum  rubris  pictis  coniungenda  esse. 
cum  uero  et  centauri  et  Thesei  atque  Ariadnae  typi  cum  una  hy- 
dria  Lesbia  congruant,  has  formas  Lesbo  in  Etruriam  delatas  esse 
uix  temere  statuamus,  praesertim  cum  formas  paruulas  uasis 
nigris   impressas    eidem  insulae  tribuendas    esse  suspicati  simus. 

Restat  ut  de  uase  dicam  prorsus  singulari,  quod  in  museo 
Fainae  comitis  Oruietani  adhuc  latuit  (nostra  tab.  II  3): 
amphora  est  mediae  magnitudinis,  forma  cum  Lesbiis  a  pitho 
deriuatis  (nr.  2  et  3)  omnino  congruens,  arte  medium  inter  illas 
et  uasa  rubra  locum  tenens.  ex  argilla  badia  uasis  quae  italo- 
corinthia  dicuntur  propria  ficta  atque  bernice  uix  lucente,  fusca, 
multis  locis  adusta  atque  rubicunda  tota  tecta  est,  excepta  in- 
feriore  uentris  parte.  bemici .  deinde  omamenta  atque  figurae 
e  o  d  e  m  colore  albo  flauescente  atque  e  a  d  e  m  prorsus  arte, 
quam  uasa  rubra  picta  exhibent,  imposita  sunt^    in  labro  zona 

1  quam  delineandam  curaui  figura  singularem  uasis  speciem  parum 
adcurate  praebet,  cum  picturas  albas  lineis  nigris  exprimere  coacti  simus . 

Hneolarum  picta  est,  in  collo  panthera  et  leo,  ornamonto  reti- 
culato,  quod  in  ansis  quoque  exstat,  diuisi,  in  huraero  palmula- 
rum  Phoeniciarum,  in  uentre  animalium  zona^  fasciis  plexis 
cincta  et  lineolae,  deinde  in  inferiore  uentris  parte  semicir- 
culi  eodem  centro  descripti  atque  bemice  in  fundo  argillae 
picti.  sequitur  fascia  bernicis,  cui  lineolae  et  puncta  imposita 
sunt :  quae  omnia  ad  exemplar,  qualia  amphorae  illae  Lesbiae, 
aperte  expressa  sunt;  atque  cum  arte  et  colore  albo  cum  rubris 
pictis  uas  Oruietanum  omnino  congruat,  grauissimum  est  uincu- 
lum,  quo  utraque  uasorum  classis  coniungitur.  eo  uero  uel  gra- 
uioris  momenti  fit,  quod  figulus  colorem  quoque  uasorum  Les- 
biorum  imitatus  non  uasi  rubro  expolito  uel  indumento  tecto^,- 
sed  bernice  inducto  ornamenta  imposuit. 

Atque  uasi  Oruietano  subiungendam  esse  duxi  amphora- 
rum  seriem,  quae  et  forma  e  pitho  deriuata  et  omamentis  non- 
nullis  cum  illo  atque  cum  amphoris  Lesbiis  congruunt,  ea  uero  ra- 
tione  ornatae  sunt,  ut  animalium  zonae  tres  uel  quattuor  ber- 
nice  in  argilla  pictae  oraamentorum  zonis  (fasciis  plexis  et 
squamis)  diuidantur,  quae  in  bernice  scalpta  sunt,  coloribus 
mbro  et  albo  impositis.  in  imo  uentre  et  in  pede  bacilla  exstant 
scalpta  sursum  conuersa. 

Huius  classis,  quam  unus  adhuc  Loeschckeins  (AM  XIX 
511)  commemorauit,  praeter  exempla  Petropolitana  (nr.  44,  51, 
81)  et  Parisina  (Cat.  Campana  I  83,  84)  Florentinum  exstat 
optimum;  accedit  Veiens  a  Canina  (Veio  35)  editum,  quod  a 
ceteris  secemere  minime  licet,  quamquam  in  bernicis  fasciis, 
quibus  animalium  zonae  diuiduntur,  ornamenta  scalpta  non  ap- 
parent.  Veienti  uero  simillimae  sunt  amphorae  nonnullae  magnae, 
Romae  et  Corneti  adseruatae,  quarum  unam   Barnabeius   (Mon. 

1  sphinges  duae  capitibus  humanis  admodum  informibus,  coUis  et 
alis  recuruatis  uirgatisque  praeditae,  equi  duo,  panthera  toto  corpore  punctis 
tecta:  cuncta  dextr.  uersa,  id  quod  huic  classi  peculiare  est,  sicut  in  ua- 
sis  lonicis  a  Dueramlero  (RM II)  conlectis  sinistr.  animalia  conuersa  esse 
solent. 

2  cum  uasis  rubris  coniungenda  est  amphora  Narce  eruta  (Mon. 
ant.  IV  267),  quattuor  ansis  instructa,  quae  colore  rubro  in  indumento 
albo  pictos  (quae  ratio  uasis  ornamentis  geometricis  decoratis  compluribus 
illustratur)  equum  exhibet  cui  auis  insidet,  et  ceruum  supra  quo  hasta 
uolat:  at  cum  qui  hastam  uibrauerit  non  appareat,  ex  alio  uase  quasi 
excerpta  haec  esse  uidemus. 

ant.  IV  275)  edidit  *.  inter  animalia  memorandi  sunt  cerui  atque 
ibices  flores,  leones  animalium  crura  faucibus  tenentes  ^,  grypes 
formae  antiquissimae  lonicae,  quorum  rostra  aperta  bullis  ca- 
rent^,  equi,  pantherae  binae  singulis  capitibus  praeditae  (ex. 
Florentin.  *:  quae  omnia  plenis  figuris  picta  sunt,  interioribus 
lineis  non  scalptis,  sed  plerumque  reseruatis.  corpora  fasciis 
cincta,  armi  sedulo  indicati  sunt  (cf.  p.  4).  accedunt  naues  in 
amphora  Parisina  (Cat.  Carap.  I  84)  ut  in  Lesbiis  animalibus 
interpositae,  denique  femina  alata  palmulas  tenens  et  leonibus 
duobus  alatis  sedentibus  interposita^. 

lonicae  igitur  originis,  quam  certioribus  finibus  circumscri- 
bere  nequeo,  atque  cum  Lesbiis  affinitate  quadam  coniunctas 
has  amphoras  esse  apparet:  ab  eis  autem  iam  ad  ultimos  ut 
ita  dicam  catenae  anulos  deducimur. 

y.   De  nasis  antiqaissimis  bernice  indnctis. 

lam  Mycenaea  uasa  primae  quae  dicitur  bernice  pingendi 
rationis*^  bernice  inducta  atque  ornamentis  rubris  et  albis  deco- 
rata  sunt:  quae  uasa  in  sepulcris  Mycenaeis  quarto  et  quinto 
eifossa,  ad  exemplaria  operis  quod  intestinum  uocatur  aperte 
confecta  sunt,  qualia  pulcherrima  gladii  exstant  figuris  ornati,  quos 
eisdem  sepulcris  debemus.  neque  tamen  hanc  pingendi  rationem 
placuisse  apparet,  quamuis  numquam  eam  prorsus  exoleuisse 
fragmentis    recentioribus  Bonnensibus    et   Mycenaeis    et  Thorici 


1  cf.  etiam  Canina  Veio  34,  7,  in  qua  taurus  capite  humano  et  siren 
brachiis  praedita  exstare  uidentur. 

2  cf.  situlas  Euganeas,  Atlas  d.  Centralcom.  tab.  54  et  Sacken 
Grabf.  v.  Hallst.  tab.  21. 

3  cf.  uasa  rubra  formis  ornata,  cistam  eburneam  Clusinam,  uasa 
lonica  a  Duemmlero  (RM  II)  conlecta. 

*  haec  forma  iam  in  gemmis  insularibus  occurrit  (Perrot  VI  tab.  16, 
20),  haud  raro  in  uasis  Corinthiis  (Salzmann  Camirus  31,  Not.  d,  Sc. 
1888,  692,  Cat.  Campana  II  58):  cf.  Duemmleri  amphoras  RM  II  tab.  9, 
AV  127,  et  situlam  Euganeam  (Montelius  Civil.  en  Ital.  I  55). 

^  Canino  Veio  35:  similes  et  in  poculorum  fulcris  nigris  (p.  15) 
et  In  operibus  caelatis  uetustissimis  occurrunt,  palmulis  additis  in  orna- 
mento  pectorali  Caeretano  (Mus.  Greg.  I  82/3),  ipsae  alis  carentes,  sed 
leonibus  interdum  alatis  interpositae  in  diademate  peruetusto  Vetuloniensi 
(Not.  d.  Sc.  1893,  504). 

6  Myk.  Thong.  VI  32.  34,  Myk.  Vas.  pag.  VII,  Tiryns  tab.  4,  2G,  27 

repertis  doniprobetur,  donec  saec.  VI.  in.  frequentior  rursus  ad- 
hibita  est. 

Hoc  enim  aeuo  figuli  Naucratitae  uetustam  illam  artem 
redintegrarunt,  ita  quidem,  ut  interiorem  uasorum  partem  uasa 
nigra  picta  Lesbiorum  imitati  ornamentis  rubris  et  albis  bernici 
impositis  decorarent,  exteriorem  uero,  Milesios  secuti,  animali- 
bus  ornarent  bernice  in  indumento  albo  pictis.  mixtae  ilHus  artis 
exempla  et  per  se  probabile  est  in  ipsa  Naucrati,  quo  tot  tam- 
que  diuersae  gentes  confluebant,  facta  esse,  et  inscriptionibus 
probatur  pictis,  quibus  Veneri  Naucratitae  talia  uasa  nonnuUa 
dedicantur  *.  forma  huic  arti  peculiaris  poculum  est  corpore 
paruo,  labro  permagno  instructum,  quod  e  paterae  forma  lonica 
quasi  excreuisse  dixeris.  ornamenta  parti  interiori  sollemnia  sunt 
loti  flores  et  calyces,  palmulae,  rosae  circulis  plerumque  inscrip- 
tae,  nonnumquam  melis  granatis  cinctae ".  accedit  eiusdem 
formae  poculum  Camiri  erutum  (Louvre  A  330.  Salzmann  38  = 
Mus.  Napol.  12),  loti  floribus  et  calycibus  ornatum  :  praeterea 
Petropoli  fragmenta  adseruari  simillima,  rosis,  nonnumquam 
melis  granatis  cinctis,  ornata  Loeschckeius  benigne  mecum 
communicauit :  quae  in  Ponti  Euxini  oris  reperta  sunt  Mileto 
ut  uidetur  aduecta. 

Vasa  de  quibus  egimus  et  Mycenaea  et  Milesia  atque 
Naucratitica  coloribus  tantum  ornata  sunt,  scalptura  carent. 
in  ipsa  uero  Naucrati  aliam  quoque  pingendi  rationem  depre- 
hendimus,  qua  in  bernice  iam  non  picea,  qualis  alterius  classis 
propria  est,  sed  fusca  ornamenta  lineis  scalptis  descripta 
et  colore  rubro  cum  bernice  alternante  tecta  sunt.  atque  hanc 
quoque  rationem  interiori  uasis  parti  Naucratitae  reseruabant : 
paterae  sunt  globo  dimidiato  similes,  quas  in  ipsa  Naucrati  fictas 
esse  inscriptionibus  pictis  docemur,  et  ipsae  mixtae  artis  exem- 
pla,  cum  exterior  pars  animalium  zonas  exhibeat  et  Milesiae  et 
Corinthiae  artis  in  eisdem  uasis  coniunctas,  interior  qua  dixi- 
mus  ratione  ornamentorum  zonis  insignita  sit,  bacillis  sciiicet, 
punctorum  rosis,    loti    floribus    et  calycibus,    denique,    id    quod 


^  tamen  iam  ipsos  Milesios  talia  uasa  fabricasse  probabile  est,  qtiippe 
qui  cum  Lesbiis  uel  antequam  ad  Naucratim  coloniam  deducendam  illis 
se  adiungerent,  commercio  florentissimo  conecterentur. 

2  Naukratis  I  tab.  5,  1 — 10,  IHS  tab.  79:  idem  omamentum  e.  g, 
itt  disco  qui  Euphorbi  dicitur  (Salzmann  tab.  53)  cernitur. 

3 


-  34  - 

SUmmi  momenti  esse  exponemus,  palmulis  Phoeniciis  (Naukratis 
II  tab.  8).  quod  uero  de  poculis  ualere  uidimus,  Naucratitas 
rationem  illam  pingendi  non  ipsos  inuenisse,  sed  ab  alia  gente 
traditam  excoluisse,  hoc  idem  in  alteram  rationem  cadere  ua- 
sorum  serie  docemur,  quae  Rhodi  eruta  atque  tota  eadem 
arte  qua  paterarum  pars  interior  ornata  sunt.  cuius  classis  haec 
noui  exempla : 

1.  amphora  Berol.  1648,  Camiri  reperta,  formae  iUius  Atti- 
cae,  quae  figuras  nigras  in  campis  reseruatis  pictas  exhibet.  tota 
bernice  inducta  est,  exceptis  fasciis  quattuor  angustissimis  reser- 
uatis,  quibus  zonae  diiae  definiuntur  loti  florum  et  palmularum, 
quae  deorsum  conuersa  atque  inter  se  non  coniuncta  sunt : 
qualia  praeterea  in  una  quod  sciam  situla  Daphnis  reperta 
(Tanis  II   tab.  26)  apparent. 

2.  amphora  Berolinensis,  Sianae  Rhodiorum  eruta  (Alhb. 
I  143),  eadem  prorsus  ratioue  ornata,  sed  formae  amphoris 
Samiis  ^  similis. 

3 — 5.  amphorae  tres  in  catalogo  auctionis  Sothebyano 
(a.   1885)  summatim  descriptae*,  Berolinensibus  similes. 

6.  patera  Parisina,  Camiri  eruta  (Louvre  A  331,  Salz- 
mann  33),  formae  Corinthiae  (lonicae) :  labrum  exterius  linea 
torta  ornatur,  humerus  zona  reseniata,  in  qua  bemice  ornamenta 
metopis  et  triglyphis  similia  picta  sunt,  uenter  palmularum  alter- 
nantium  zona  Phoeniciarum  similium. 

7.  patera  Parisina  (Louvre  A  332,  Salzmann  34),  eiusdem 
formae  atque  originis :  interior  pars  palmuh*s  et  loti  floribus 
trinis  stellae  in  speciem  compositis  ornata  est,  quae  eadem  in 
patera  aenea  Niniuitica  (Layard  II  58  c)  cernuntur. 

8.  patera  Berolinensis  (Alhb.  I  143)  eiusdem  formae  :  in 
labro  exteriore  linea  torta,  in  humero  fasciae  plexae,  in  uentre 
loti  florum  et  calycum  zona  Milesiis  similis  et  bacilla  ex  rosa 
orta,  qua  olim,  antequam  pes  adiungeretur,  infima  pars  uentris 
ornabatur.  interioris  partis  raedium  tenet  rosa  magna  circulo 
inscripta  (cf.  p.  24^,  26)  palmulisque,  quales  in  amphoris  (nr.  1. 
et  2.)  exstant,  quattuor  cincta,  quae  loti  calyce,  rosa  circulo 
inscripta,  polypo  qui  uocatur  diuiduntur. 


\ 


1  quae  vulgo  „Fikellura"  uocantur. 

2  „purple  lotos  and  shell  patterns  on  brown  glaze,  incised  outlines." 

Huic  uasorum  seriei  alia  subiungenda  est,  cuius  exempla, 
in  Etruria  cuncta  reperta,  et  uniuersa  pingendi  ratione  et  pal- 
mulis  Phoeniciis,  quibus  et  ipsa  ornantur,  cuni  illis  congruunt. 
quorum  duae  imprimis  formae  occurrunt : 

I.  urcei  utrium  similes  formae  Corinthiae.  exempla  edi- 
derunt  Lauius  (Griech.  Vas.  5)  et  Genick-Furtwaengler  (Kera- 
mik  34).  totum  uas,  ex  argilla  sufflaua  atque  satis  pura  fictum, 
bernice  inductum  est,  excepta  infima  uentris  parte,  quae  radiis 
pictis  ornatur.  in  collo  et  in  ansarum  rotulis  punctorum  rosae, 
in  anulo  plastico,  quo  collum  cingitur,  puncta  colore  albo  picta 
sunt.  humerus  bacillis  scalptis  ornatur  admodum  longis,  quae  lineis 
alternis  rubris.et  albis  decorantur,  uenter  palmularum  Phoeni- 
ciarum  zona  scalpta  atque  eisdem  coloribus  picta  et  semicir- 
culorum  intersectorum  zona  sursum  conuersa^,  addita  interdum 
alia  deorsum  conuersa  :  qui  circuli  nihii  sunt  nisi  rudimenta 
ut  ita  dicam  zonae  e  loti  floribus  et  calycibus  compositae^.  — 
tales  urcei  haud  raro  in  sepulcris  Etruscis  saec.  VI.  in.  effo- 
diuntur.  quattuor  Berolini  adseruantur  (1252  —  1255),  quattuor 
in  museo  Monacensi,  in  Virceburgensi  duo  (70.  71  UrL),  in 
Torloniae  principis  aedibus  sex  (Gsell  Vulci  489),  quorum  duo 
bacilla  non  scalpta,  sed  bernice  argillae  illita  exhibent :  deni- 
que  decem  Florentiae  uidi,  quattuor  in  museo  Fainae  comitis 
Oruietani,  quorum  duo  non  singulas  palmularuni  zonas,  sed 
ternas  bacillis  breuibus  diuisas  praebent,  semicirculis  omissis. 
his  autem  exceptis  ceteri  omnes  eadem  prorsus  ratione  ornati  sunt 

II.  altera  forma  satis  multis  exemplis  *  illustrata  patera 
parua  est  formae  Rhodiis  illis  prorsus  similis.  interior  pars  punc- 
torum  rosis  albis  ornari  solet,  exterior  palmulis  Phoeniciis  scalptis, 
labrum  bacillis  rudibus  argillae  bernice  illitis. 

Accedit  pyxis  singularis  Berolin.  1158,  formae  Corinthiae 
similis  (132  Furtw.),  cuius  et  corpus  et  operculimi  eadem  ratione 
palmulis  Phoeniciis  omata  sunt :  quae  cum  in  sepulcro  anti- 
quissimo  Polledrarae    cum    uasis    geometricis    Italicis    admodiun 


1  centra  punctis  rubris  et  albis  indicantur. 

2  cf.  pateram  Niniuiticam  Layard  II  59  A. 

8  Berol.  1172 — 1174,    sex  in  Torloniae,    singula   in  Fainae  aedibus 
et  in  museo  Virceburgensi,  tria  inFlorentino  exstant 

rudibus  (Berol.  192—194.  1378)  coniuncta  fuerit,  uel  inde  uasa 
nostra  in  Etruria  facta  non  esse  indicatur. 

Praeterea  simpliciora  quoque  exempla  occurrunt,  quae 
palmulis  Phoeniciis  omissis  semicirculorum  tantum  zonis  ornata 
sunt :  quae  cum  et  argilla  atque  bernice  nigra  subuiridi  et  tota 
arte  cum  illis  congruant,  secerni  ab  eis  non  possunt.  praeter 
lecythos,  alabastra,  scyphos,  urceos  Milesiorum  similes  *,  quae 
rariora  occurrunt,  formae  huius  seriei  propriae  sunt  urceus  utri 
similis  (e.  g.  Gsell  Vulci  487  t^b.  II  2,  Berol.  1259  al.)  et  am- 
phora^  formae  singularis,  cuius  collum  a  corpore  distinctum  infra 
anulo  cum  humero  coniungitur,  medium  anulo  duplo  cingitur, 
quales  hoc  loco  in  amphoris  et  hydriis  Corinthiis  recentioribus 
exstant ;  labrum  incuruatum  atque  ansae  latae  fasciisque  similes 
striata  sunt,  corpus  uentruosum  paruo  pede  nititur^.  totum  uas 
ad  exemplaria  e  laminis  aeneis  ducta  confectum  esse  apparet. 
et  amphorae  et  urcei  ea  ratione  ornati  sunt,  ut  toti  bernice 
inducantur,  exceptis  humero,  in  quo  bacilla  rudia  bernice  picta 
sunt,  et  infima  uentris  parte  uacua  relicta*.  corpus  duabus 
semicirculorum  zonis  sursum  conuersorum  cingitur,  quae  lineis 
compluribus  albis  et  rubris  diuisae  sunt.  praeterea  ratione  non 
minus  constanti  haec  simpliciora  uasa  quam  ornatiora  i^Ia  et 
ficta  et  decorata  sunt  artemque  antiquitus  traditam  atque  a 
figulis  satis  prouectis  excultam  et  formae  uenustae  atque  ad- 
curatae  et  ornamenta  diligentissime  expressa  monstrant :  quibus 
rebus  mihi  quidem  non  Etruscae  officinae  ea  tribuenda  •  esse 
probatur,  quoniam  Etruscos  ineunte  saec.  VI.  tam  certam  at- 
que  perfectam  artem  nondum  adeptos  esse  uasis  certo  eis 
uindicandis  confirmatur. 

Neque  uero  figuli  illi  circulis  et  palmulis  Phoeniciis  contenti- 
fuerunt:  etenim  in  urceo  Berolin.  1255,  ceterum  reliquis  prorsus 
simili,  zona  palmularum  interrumpitur  uiro  nudo  barbaque  carente, 


1  formam  u.  Gsell  Vulci  tab.  II  1:    exemplum    Bonnae    adseruatur, 

2  Florent.  Vetr,  I  1611.  1612,  II  1614  una  cum  urceis  palmulis 
ornatis  Pesciae  Romanae  erutae:  alia  exempla  Oruieti  Corneti  Romae 
adseruantur.  -       . 

3  nostra  tab.  II  4,  parum  adcurate  delineata. 

*  urcei  nonnumquam  bacilla  quoque  in  bernice  scalpta  et  infimam 
uentris  partem  radiis  ornatam  praebent. 


-  37  - 

qui  gladio  serpentis  bicipitis  coUum  perfodit^:  quae  omnia  arte 
admodum  rudi  atque  puerili  lineis  scalptis  in  bernice  expressa 
sunt.  iam  inde  ad  uasorum  seriem  adhuc  satis  paruam  dedu- 
cimur,  quae  bernice  et  ipsa  inducta  iam  non  omamentis  tantum 
sed  figuris  scalptis  decorata  sunt : 

1.  2.  urcei  duo  Florentini  inter  se  compares  (Vetr.  II 
1750.  1751),  formae  utris  sirailis,  in  Pescia  Romana  uico  una 
cum  urceis  palmulis  Phoeniciis  ornatis  effossi,  quibuscum  et  ar- 
gilla  et  bernice  omnino  congruunt.  descripsit  Gsellius  (Vulci  489). 
rotulae  ansarum  rotis  quaternorum  radiorum,  coUum  punctorum 
rosis  albis  ornantur.  humerus  bacilla  exhibet  scalpta  atque  picta, 
corpus  animalium  zonas  duas^  lineis  compluribus  albis  rubris- 
que  diuisas.  infima  corporis  pars,  quae  sola  bemice  inducta  non 
est,  radiis  caret.  animalia,  dextr.  omnia  conuersa,  arte  admodum 
singulari  atque  rigida  expressa  sunt,  ad  exemplaria  aenea  scalpta 
aperte  conformata.  extremae  lineae  scalptae,  internae  uel  scalptae 
uel,  ut  corporum  fasciae  (cf.  supra  p.  4),  albo  colore  impositae, 
alae  recuruatae  colore  rubro  cum  bernice  altemante,  crura  ex- 
terna  omnia  rabro,  interna  albo  colore  picta  sunt,  nonnum- 
quam  limbis  reseruatis,  ut  in  uasis  Lesbiis  factum  uidimus. 
reliquae  corporum  partes  coloribus  carent.  atque  eadem  ratione 
colores  et  in  rosis  uariati  sunt  et  in  palmula  Phoenicia,  qua  et 
ipsa  arctissime  urcei  nostri  cum  illis  de  quibus  iam  egimus 
coniunguntur. 

3.  amphora  magna  Florentina,  Visentiae  eruta^,  formae 
classis  nostrae  propriae,  nisi  quod  anulus  duplus  in  medio  collo 
bernice  inducto  lineisque  rubris  et  albis  cincto  deest.  humerus 
bacillis  rudibus  ornatur,  quae  metoparum  in  modum  aui  aquatico 


1  nostra  tab.  II  2:  Herculem  hydram  adgressum  figulus  exprimere 
studuit. 

2  nostra  tab,  11  5 :  ibices,  sphinges,  gryps  formae  singularis,  alis 
bullaque  carens,  equi  pantherae  leones  alati :  accedunt  ulula  pantherae 
caudae  insidens,  pampini,  palmula  Phoenicia,  rosae  circulis  inscrip- 
tae  (cf.  hydriam  Lesbiam). 

^  Not.  d.  Sc.  1886,  310,  nr.  3:  in  eodera  sepulcro  uasa  reperta 
sunt  protocorinthia,  nigra  Etrusca  antiquissima,  uascula  uitro  metallico  in- 
ducta,  neque  taraen  ullum  uas  pictum  Etruscum,  quod  arte  cum  nostro 
coraparari  possit. 

et  quadrupede  bernice  illitis  magis  quam  pictis  interrumpuntur, 
corpus  excepta  infima  parte  uacua  relicta,  bemice  inductum 
est,  in  qua  animalia  tria  magna  atque  admodum  longa  dextror- 
sum  uersa  cemuntur :  in  parte  antica  leo  immanis,  cuius  iuba 
alba  ad  caudam  usque  procedit,  corpus  alternis  campis  album 
rubrum  nigrum  est,  pedes  alternis  rubri  et  albi:  faucibus  crura 
humana  alba  tenet.  sub  altera  ansa  aquila  dextr.  uolans  ex- 
pressa  est,  in  parte  postica  ceruus  magnus  pascens,  cuius  ex- 
terna  crura  alba,  intema  rubra  sunt.  animalia  omnia  arte  minus 
adcurata  expressa  sunt,  neque  tamen  ab  urceis  amphoram 
seiungere  licet. 

4.  lecythus  Berol.  1187  (nostra  tab.  II  1)  formae  protoco- 
rinthiae,  cuius  humerus  et  imum  corpus  bacillis  ornata  sunt 
rudibus  bernice  pictis,  uenter  fascia  bernicis  lata,  in  qua  lineis 
scalptis  panthera  expressa  est  leonera,  qui  crura  humana  deuorat, 
adgressa  et  leo  faucibus  cibum  quoddam  tenens'. 

5.  lecythus  Mannhemiens.  Cg  27,  eiusdem  formae  atque 
eadem  prorsus  ratione  oraata,  in  qua  leones  duo,  quorum  alter 
linguam  proicit,  et  taunis  sinistr.  conuersi  exstant :  crura  alter- 
nis  rubra  et  nigra  sunt. 

6.  lecythus  Dorpati  adseruata,  ceteris  duabus  prorsus  similis, 
de  qua  Loeschckeius  certiorem  me  fecit. 

Lecythi  quamuis  animalia  exhibeant  ab  urceorum  et  am- 
phorae  animalibus  satis  diuersa,  taihen  haec  cum  illis  coniunxi, 
quoniam  figulos  illos,  qui  tam  adcurate  uasa  fingere  atque  orna- 
mentis  decorare  scirent,  figuras  certa  arte  exprimere  nondum 
didicisse  cum  ipsis  animalibus,  tum  „Hercule"  illo  urcei  Bero- 
linensis    comprobatur  ^.     accedit    quod   typo   prae   ceteris    graui 

1  crura  alternis  rubra  et  nigra  esse  solent :  armi  spira  indicati,  iubae 
non  prorsus  ad  caudam  protensae,  in  campo  ornamenta  triangula  addita 
sunt.  color  albus  deest. 

2  monstra  simillima  arte  conformata,  sed  bernice  in  argilla  picta, 
lineis  scalptis  plurimis  additis,  alabastra  exhibent  nonnulla,  uelut  Florent. 
Vetr.  III  1735  (sphinges),  1736  (siren),  1742  (panthera  alata),  Monac.  952 
(=  Micali  Storia  74,5:  ibex  alatus),  Monac.  numero  carens  (auis  grypis 
capite  praeditus):  denique  subiungendi  sunt  urcei  duo  eiusdem  formae,  sed 
arte  longe  rudiore  iicti,  animalium  zonis  singulis  in  bernice  scalptis,  binis 
bernice  in  argilla  pictis,  coloribus  non  adhibitis,  cincti :  Parisin.  (Cab.  d. 
M^d.  Milliet-Giraudon  17)  et  Monac.  963:  quos  non  eidem  atque  nostra 
uasa  officinae  tribuendos  esse  censeo. 

leonis  crura  humana  deuorantis  lecythus  Beroh'nensis  cum  amphora 
Florentina  conectitur :  neque  igitur  inter  se  neque  a  uasis  pal- 
mulis  Phoeniciis  et  semicirculis  decoratis  illa  secernenda  esse 
censeo. 

Ad  originem  uero  totius  classis  inuestigandam  a  palmulis 
Phoeniciis,  peculiari  eius  omamento,  procedendum  est,  quod 
iure  ut  uidetur  Phoenicibus,  quibus  tot  opera  temere  tribui 
solent,  uindicatur :  antiquissima  sane  uestigia  eius  in  Aegypto 
occurrunt,  ut  in  armilla  aurea  Thebana  (Prisse  d'Av.  II  91,  14) 
uel  arca  lignea  picta  (Ohn.  Richter  Kypros  tab.  89),  quae  XVIII. 
uel  XIX.  dynastiis  tribuenda  sunt :  cum  uero  temporibus  illis 
Aegyptios  a  Syris  plura  didicisse  constet^,  cumque  in  monu- 
mentis  illis  nondum  certa  atque  definita  ornaraenti  forma,  sed 
flores  tantura  spiraeque  similera  in  modum  composita  cernan- 
tur,  inde  ad  originera  eius  indagandara  nihil  certi  lucraraur. 
propria  uero  palraulae  Phoeniciae  forraa  patera  exhibetur  aenea 
(saec.  IX.)  Phoenicia  (uel  Syria)  Niniue  eruta  (Layard  II  62) : 
cui  subiungendi  sunt  cippi  sepulcrales,  qui  quin  Phoenicii  sint 
dubitari  nequit  (Mus.  Napol.  18),  praeterea  raonuraenta  in  Sar- 
dinia  ^  atque  iraprimis  in  Cypro  ^  reperta.  singulae  palmulae 
uel  zonae  earura  in  uno  quod  sciam  opere  caelato  in  Graecia 
reperto  (lamina  argentea  Olympiae  efFossa  OI.  IV  tab.  37,  693) 
occurrunt,  frequentissiraae  in  exeraplis  antiquissirais  in  Etruria 
erutis,  quae  quarauis  Phoenicibus  abiudicanda  sint,  tamen  plura 


1  atque  exemplar  quoque  Syrium,  qualia  Aegyptiis  praesto  fuisse 
nobis  fingamus,  exhibetur  lamina  aenea  Parisina  (Mus.  Napol.  21,  4), 
quam  saec,  XII.  Furtwaenglerus  (Roschers  Lex.  I  1750)  tribuit :  ia  qua 
palmulae  Phoeniciae  ut  ita  dicam  primordia  apparent. 

2  ut  anulus  aureus  BuU.  arch.  Sardo  1858,  74,  armilla  Tharri  eruta 
(Perrot  III  885),  scarabaeus  (ibid.  237). 

3  et  singul.ie  palmulae  occurrunt,  ut  columnarum  capitula,  in  quibus 
palmulis  loti  flores  addi  solent  (Mus.  Napol,  33,  Ohn,  Richter  Kypros 
tab.  58,  59),  ornamenla  aurea  (Perrot  III  835)  et  argentea  (Ohn,  Richter 
Kypros  tab.  113,  7),  et  plures  palmulae  altera  alteri  arboris  in  speciem 
impositae,  quales  persaepe  cum  in  anaglyptis  (ut  in  sarcophago  Amathu- 
siaco  Perrot  III  608/9,  in  statuae  fragmento  Ohn,  Richter  tab.  91,  in  cippo 
sepulcrali  Perrot  III  131  cf.  133,  al,)  atque  gemmis  (Cesnola-Stem  Cypern 
tab.  79,  la)  apparent,  tum  soUemnes  pateris  illis  sunt  argenteis  (ut  Mus, 
Napol.  10)  uulgo  Phoenicibus  tributis  atque  fortasse  in  Cypro  uel  Creta 
factis  (cf,  cingulum  argenteum  Alhb.  II  tab,  8). 

illis  debent^:  accedunt  uasa  rubra  formis  ornata  (Berol.  1644, 
1645)  nigraque  scalpta  et  ex  terra  mixta  (Mon.  ant.  IV  tab.  4) 
et  ex  subtili  ficta^.  —  in  uasis  pictis  raro  palmulas  Phoeni- 
cias  deprehendimus,  singulas  in  hydria  protoattica  (Alhb.  II 
tab.  4),  in  zonam  coniunctas  in  amphora  Berolinensi  eiusdem 
artis  (ibid,  tab.  5),  arboris  in  speciem  compositas  in  scypho 
Argiuo  (AZ  1859  tab.  125),  similes,  sed  non  omniho  congruentes 
in  uasis  Cypriis  Graecophoeniciis  (Ohn.  Richter  Kypros  tab. 
61,  74,  Cesnola  Cyprus  55).  denique  palmularum  zonas  in 
patera  Naucratitica  (Naukr.  II  tab.  8)  offendimus,  paulum  uaria- 
tas  (quae  forma  cum  palmulis  circulo  inscriptis  arcae  Vetulo- 
niensis  et  cistae  Praenestinae  comparanda  est)  in  patera  Rhodia 
supra  commemorata,  quarum  utraque  eadem  atque  uasa  nostra 
ratione  ornata  est.  accedunt  uascula  figurata,  capita  galeata 
Tarquiniis  (Berol.  1304)  et  Vetuloniae  (Not.  d.  Sc.  1894,  347) 
eruta,  et  crus  humanum  atque  malum  granatum,  quae  Sami 
effossa  in  museum  Cassellense  Boehlauius  detulit :  quae  omnia 
palmulas  in  bernice  scalptas  exhibent  ^ 

lam  ad  originem  uasorum  nostrorum  definiendam  duo 
argumenta  nacti  sumus,  alterum  uasorum  classes  quae  bernice 
inducta  atque  lineis  scalptis  ornata  sunt  omnes  arctiore  uinculo 
inter  se  conexas  esse,  quoniain  omnium  palmulae  Phoeniciae 
propriae  sint,  alterum  uasa  illa  ad  locum  quendam  referenda 
esse  commercio  atque  familiaritate  cum  Phoenicibus  coniunctum. 
accedit  quod  ornamenti  illius  paterae  Parisinae  (p.  34),  loti  floribus 
et  palmulis  stellae  in  formam  compositi,  simillimum  in  patera 
aenea  Niniuitica  Phoeniciae  ut  uidetur  originis  occurrit. 

Vasa  igitur  Rhodi  reperta  hac  in  insula  facta  esse  quo- 
minus  statuamus  nihil  obstat,  quoniam  Phoenices  inde  ab  anti- 
quissimis  temporibus  Rhodiorum  commercio    fructos  esse  et  pei: 


^  scyphus  Vetuloniensis,  de  quo  supra  dictum  est,  ornamentum  au- 
reum  ibidem  erutum  (Not.  d.  Sc.  1893,  504),  cista  (Mon.  VIII  26)  situla- 
que  Praenestinae  (Archaeologia  41  tab.  6),  craterae  fulcrum  (Mus.  Greg. 
I  11  cf,  supra  p.  19),  omamentum  pectorale  Caeretanum  (Mus.  Greg.  182/3), 
pyxis  eburnea  (Mus.  Greg.  II  106)  al. 

2  Micali  Mon.  in.  27,  5:  arboris  in  speciem  compositas  pahnulas 
exhibet  poculi  fulcrum  a  Bissingio  Bonnam  delatum. 

3  mitto  opera  Etrusca,  ut  amphoram  Oruietanam  cum  uasis  rubris 
coniungendam  (tab.  II  3)   uel  picturas  Veientes. 

se  consentaneum  est  et  monumentis  ibi  repertis  probatur*.  neque 
mirum  est  Naucrati,  qua  in  colonia  Rhodii  plurimi  habitabant, 
similem  artem  excultam  esse^. 

.  Vltimam  uero  quam  enumerauimus  uasorum  seriem,  cui 
palmulae  Phoeniciae  prae  ceteris  peculiares  sunt,  in  ipsa  Rhodo 
factam  non  esse  censeo,  cum  neque  arte  prorsus  cum  illis  con- 
gruant,  neque  formis,  quae  Corinthiis  similiores  sunt ;  quod  si 
in  Rhodiorum  colonia  in  Siciliam  deducta,  quales  Gela  et  Agri- 
gentum  erant,  uasa  illa  facta  esse  statuerimus,  facillime  iam  om- 
nia  explicentur. 

Sed  antequam  hanc  quaestionem  absoluamus,  de  animali- 
bus  quoque  in  uasis  nostris  expressis  agendum  est.  atque 
Gorinthiis  quidem  omnino  absimilia  illa  esse  uix  opus  est  monere, 
neque  quemquam  fugisse  opinor,  cum  arte  nostra,  quae  monstris 
alatis  imprimis  gaudet,  unam  prae  ceteris  coniungendam  esse, 
opera  dico  lonica  aenea  supra  (p.  19/20)  commemorata,  quae  et 
ipsa  animalibus  fere  omnibus  alas  praebent:  quin  etiam  grypem 
alis  carentem,  qualis  praeter  urceum  Florentinum  in  uno  quod 
sciam  uase  lonico  occurrit  ^,  in  armilla  aurea  (Mon.  Ann.  1854, 
112)  expressum  uidemus,  quam  craterae  Gaeretanae  (Mus.  Greg.  I 
11.  16)  subiungendam  esse  censeo.  ex  operibus  lonicis  autem 
aeneis,  quale  scyphus  Vetuloniensis  est,  uasa  nigra  subtilia  pen- 
dere  uidimus.  atque  in  his  uasis  cum  equos  alatos  palmulas- 
/  que  Phoenicias  ofFendimus,    tum  felici  casu  exemplum  seniatum 

est  uasis  bernice  inductis  admodum  simile,  pateram  dico  Narce 
erutam  (Mon.  ant.  IV  330:  cf.  supra  p.  12),  in  qua  et  equus 
eadem  arte  scalptus  est  et  leo  crura  humana  faucibus  tenens, 
qui  omnibus  fere  lineis  cum  leone  amphorae  Florentinae  con- 
gruit,  necnon  ulula  hic  palmae,  in  urceo  Florentino  pantherae 
caudae  insidens. 

Apparet  igitur  haec  uasa  eodem  loco  facta  esse.  at  quae- 


*  certis  argumentis  haec  uasa  Rhodi  facta  esse  comprobare  nequeo. 
fieri  potuit  ut  iam  Lesbi  uasa  nigra  picta  bernice  inductis  exciperentur: 
neque  uero  de  hac  re  quicquam  statuere  licet,  quoniam  tam  ieiunam  ua- 
sorum  messem  insula  illa  adhuc  praebuit:  cf.  Koldewey  Lesbos  38.  40. 

2  uascula  figurata  fortasse  et  ipsa  Rhodiis  tribuenda  sunt,  quamquam 
de  hac  re  pro  certo  iudicare  non  iam  licet. 

3  classis  a  Duemmlero  (RM  II)  constitutae    nr.  10,  AV  127.  cf.  ana- 
glyptum  antiquissimum  Vetuloniense,  Not.  d.  Sc.  1893,  154. 

siuerit  quis^  cur  non  ex  ipsa  Etruria  utraque  originem  duxisse 
statuamus,  praesertim  cum  leones  homines  deuorantes  simillimi 
et  in  oUa  antiquissima  Veiente  certo  Etrusca  exstent,  et  in  arte 
Euganea,  quam  Etruscis  quoque  notam  fuisse  constat,  frequentes 
occurrant.  non  nego  speciosa  haec  argumenta  primo  obtutu  ui- 
deri.  etenim  in  operibus  illis  Euganeis,  quae  imprimis  Ateste, 
sed  aliis  quoque  Italiae  septentrionalis  locis  facta  esse  puto  ^, 
monstra  occurrunt  nostris  simillima,  imprimis  leones  et  panthe- 
rae  alata,  hominum  uel  animalium  crura  faucibus  saepe  tenentes^, 
praeterea  grypes  alati  quidem,  sed  ceterum  nostris  similes,  equi 
interdum  alati,  cerui  et  capreae  plantas  ore  tenentes,  cen- 
tauri  alati^.  sed  quamuis  ad  exerapla  uetustissima  lonica  artem 
Euganeam  redire  appareat,  ipsa  tamen  quae  seruata  sunt  opera 
caelata,  quamquam  uulgo  eis  aetatera  nirais  recentem  tribui 
puto,  saec.  VI.  medio  antiquiora  certo  non  sunt.  uasa  autem 
scalpta  et  nigra  et  bernice  inducta,  primis  saec.  VI.  annis  facta 
esse  constat,  qua  re  exemplaria,  e  quibus  pendent  (quale  scy- 
phus  Vetuloniensis  est)  saec.  VII.  recentiora  non  fuisse  demon- 
stratur*.  atque  argumentis  nostris  hoc  accedit,  quod  in  orna- 
mento  pectorali  Caeretano,  situlis  Euganeis  quinquaginta  fere 
annis  uetustiore,  leones  expressi  sunt  plantas  faucibus  tenentes: 
qui  typus  aperte  e  leone  hominem  ceruoque  plantam  deuorante 
contaminatus  est.  apparet  eiusmodi  errores  non  nisi  in  arte  iam 
diu  florente  et  paene  senescente  accidere  posse.  quae  cum  ita 
sint,  duos  iam  quasi  riuos  uidemus  ex  uetustissimo  fonte  lonico 
elementis  Asiaticis  admixto    deriuatos:    quorum    alter  per  maris 


1  exemplorum  magnam  copiam  congessit  Prosdocimius  (Not.  d.  Sc. 
1882/3,  10  sqq.),  qui  adcuratissime  de  uniuersa  arte  egit.  cf.  Zannoni 
Scavi  della  Certosa  35,  Gaz.  arch.  1888  tab.  12,  Atlas  d.  Centralcoraiss. 
tab.  53/4,  Montelius  Civilis.  en  Italie  tab.  55  sqq. 

2  sella  quoque  in  situla  Bononiensi  expressa  leonura  protomis  dua- 
bus  ornatur,  quorum  alter  hominem,  alter  capreara  ut  uidetur  deuorat. 

3  huius  typi  antiquissimum  exeraplum  exstat  Atticum  AM  XVIII  113; 
accedunt  lonica,  fragmentum  Rhodi  erutum  ingentis  uetustatis  (Salzmann 
39),  uasa  nigra  formis  cylindratis  ornata,  ut  Annali  1877  UV,  situlae 
Euganeae  (Gaz.  arch.  1888  tab.  12:  alia  forma  Not.  d.  Sc.  1884/5  173 
tab.  1).  cf.  Micali  Storia  46,  17.  18. 

*  casu  factura  est,  ut  huius  artis  unum  tantum  exstet  exemplum,  in 
quo  leo  hominem  deuorans  expressus  est,  cista  Clusina  de  qua  supra 
(p.  .21)  egimus. 

Hadriatici  oras  iam  inde  ab  octauo  saeculo  coloniis  lonicis 
florentes  ad  Euganeos  defluxit,  qui  artem  illam  uetustissimam 
diu  inrautatam  seruarunt:  alterius  uero  riui,  ab  illo  omnino  di- 
stincti,  quasi  guttas  esse  censeo  et  opera  illa  aenea  caelata 
atque  scalpta,-  et  quae  ex  illis  pendent  uasa  nigra  subtilia  et 
uasa  bemice  inducta,  quorum  utraque  eodem  loco  originem 
duxisse  persuasum  habeo. 

Vasa  bernice  inducta  non  sine  probabilitate  Siciliae  tribui 
posse  uidimus.  uasa  nigra  uero  quod  attinet,  si  non  scyphos 
tantum  atque  lecythos  formas  protocorinthias  exhibere  reputaueris, 
sed  urceos  exstare^,  quorum  forma,  arti  Siculae  ex  protoco- 
rinthia  pendenti  peculiaris,  in  ipsa  arte  protocorinthia  non 
occurrat,  praeterea  cantharos  ex  terra  nigra  fictos  eiusdem 
prorsus  fdhnae,  quam  scalpti  exhibent,  in  Sicilia  frequentes 
reperiri,  facile  concedes,  haec  quoque  uasa  non  sine  magna 
specie  ueritatis  Siciliae  uindicari  :  qua  re  omnes  difficultates 
tollantur.  quod  si  quis  artificibus  lonicis  in  Etruriae  oppidis, 
Caere  uel  Tarquiniis,  habitantibus  *  haec  uasa  deberi  coniecerit, 
peregrinos  illos  paucis  abhinc  annis  in  Etruria  degentes  tam 
singularem  atque  perfectam  artem  adeptos  esse  non  putauerim, 
qualem  in  coloniis  Siculis  iam  dudum  florentibus  excultam  esse 
nemo  mirabitur. 


1  exemplum  certo  non  Etruscae  originis  supra  (p.  14)  enumerauimus. 

2  artifices  Graecos  in  Etruriam  ineunte  s.  VI.  migrasse  cum  per  se 
probabile  sit,  tum  confirmatur  operibus  nonnullis  cum  uasis  quoque 
nostris  affinitate  quadam  coniunctis,  quae  aduenae  lonico  quam  Etrusco 
lonicos  imitato  tribuere  malim:  qualia  sepulcrorum  portae  sunt  Tarqui- 
nienses  (Micali  Storia  67,  7,  Semper  Stil  I  435:  cf.  Not.  d.  Sc.  1880/1, 
476  atque  imprimis  Milanium  Not.  d.  Sc.  1892,  472)  ad  exemplaria  cae- 
lata  aperte  conformatae,  monstrisque  alatis  insignes  (accedit  panthera 
alata  crus  humanum  deuorans  in  cippo  Tarquiniensi  nunc  Florentino  eadera 
arte  sculpta),  atque  imprimis  picturae  Veientes  (Canina  Veio  31 :  cf.  Caere- 
tanas  Bull.  1834,  97  et  Clusinas  Bull.  1875,  225  necnon  ouum  struthio- 
camelinum  pictum  supra  p.  20),  quae  coloribus  in  corporibus  cruribus- 
que  alternantibus  et  palmulis  Phoeniciis  cum  uasis  nostris  congruunt. 
denique  uasa  quoque  exstant  italocorinthiis  quae  dicuntur  ceterum  prorsus 
similia,  sed  monstris  imprimis  alatis  rudi  arte  pictis  ornata,  quae  ad 
exemplaria  classis  nostrae  ab  Etruscis  facta  esse  puto  (Monac.  944.  960. 
962.  963.  965.  1218.  Virceb.  73.  75.  Florent.  Oruiet.  Bonn.) :  qua  re  uel 
sola  ipsam  illam  classem  non  ex  Etruria  oriundam  esse  indicatur. 

Vita. 


Natus  sum  Georgius  Karo  Venetiis  anno  h.  s.  LXXII  a.  d. 
III.  Id.  lan.  patre  Mauritio,  quem  acerbo  fato  mihi  ereptum 
lugeo,  matre  Helena  e  gente  Kuh.  fidem  profiteor  euangeHcam. 
usque  ad  aetatis  annum  decimum  quartum  Florentiae,  quam 
in  urbem  parentes  se  contulerant,  domi  elementis  doctrinae 
imbutus  sum,  moderantibus  studia  cum  aliis  uiris  doctis,  tum 
Phihppo  Kautzmann  praeceptore  egregio  amico  fidissimo,  qui 
plurimis  beneficiis  me  obstrinxit.  anno  h.  s.  LXXXVI  in  gym- 
nasium  Friburgense  receptus  sum,  auspiciis  P.  Benderi  florens, 
cui  gratum  semper  animum  seruabo.  maturitatis  testimonium 
adeptus  autumno  a.  h.  s.  LXXXX  Monachium  me  contuli,  ut 
studiis  incumberem  philologis.  docuerunt  me  u,  cl,  Brunn  f, 
Christ,  Geiger,  Golther,  RSchoellf,  Traube,  Woelfflin,  seminarii 
philologi  per  quater  sex  menses  fui  sodalis.  praeterea  ut  in- 
teressem  exercitationibus  archaeologis  Brunn,  epigraphicis  Schoell, 
philologis  Traube  benigne  mihi  concesserunt.  quibus  uiris  om- 
nibus,  imprimis  uero  Traubeo  et  Woelfflino  quantum  debeam 
numquam  obliuiscar.  autumno  a.  h.  s.  LXXXXII  Bonnam  mi- 
graui,  ubi  per  septies  sex  menses  philologiae  et  archaeologiae 
operam  dedi.  docuerunt  me  u.  cl.  Brinkmann,  Buecheler,  Clemen, 
Elter,  Gothein,  Justi,  Loeschcke,  Nissen,  Solmsen,  Vsener, 
Wiedemann.  insigni  Buecheleri  Elteri  Vseneri  beneficio  in  se- 
minarium  philologum  receptus  sum,  cuius  per  quater  sex  menses 
sodalis  fui.  in  seminarium  historicum  Nissen,  in  exercitationes 
philologas  et  epigraphicas  Buecheler,  archaeologas  Loeschcke, 
philosophicas  Elter,  historicas  Justi  et  Clemen,  philologas  Brink- 
mann  qua  sunt  liberalitate  me  admiserunt.  qui  uiri  omnes, 
imprimis  uero  Loeschckeius  atque  Vsenerus,  quanta  in  me  bene- 
uolentia  fuerint  quantumque  studiis  meis  semper  fauerint  uerbis 
exprimere  nequeo,  uita  me  oblitum  non  esse  probabo. 


Sententiae  controuersiae. 


I.  Platon.  Euthyd.  p.  273  A  propono :  kqi  aWoi  a^a  au 
TToXXoi,  jua0TiTai  ejuoi  boKeiv :  jaaOriTai  a^a  au  (aO 
om.  T)  TToXXoi  BT. 

II.  Dionys.  Sinop.  II  457  K  scribendus  est  us.  2  : 
YudXai    biKOTuXoi,  TpiKOTuXoi,    beivoq  M^TCt?    (T^vai  libri 
Athenaei  XI  467  d  :  KOTuXai  Meineke  :  KUjupai  coni.  Kock). 

III.  quae    Athenaeus    XI  496  e    enumerat    peoVTa    nihil    sunt 
nisi  puTOt :    utrumque  nomen    ab  usu    uasis  deriuatum  est. 

IV.  Athen.  XI  502  b :  paXavujTf)  (pidXri,  f\<;  tuj  7tu9jue'vi  xpw<^o^ 

UTreKeiVTO  dcTTpdTaXoi.  errauit  Athenaeus,  quoniam  q)idXai 

PaXavuJTai  paterae    sunt  glandibus  anaglyptis    ornatae  (cf. 

Ohn.  Richter  Kypros  tab.  198,  3). 
V.  Asclepiades  Myrleanus    libro  Trepi  Tr[<;  NecTTOpibo^    scripto 

non    de  Nestoris    tantum    poculo,    sed    uniuerse    de    uasis 

Homericis  egit. 
VI.  Victorias    aureas,    quae    in    Hecatorapedo    adseruabantur, 

bello    Peloponnesiaco    fusas    (Philoch.  FHG  I    403)    saec. 

IV.     summa    cura    refectas    esse    censeo    (CIA   IV    p.  77, 

331  e.  BCH  XII  289). 
VII.  Tituli  Bonnensis  3114    (BJ.  78,  136)  extremus    uersus  sic 

legendus  est :  in  f(ronte)  p(edes)  XIIX.  in  r(e  c  e  s  s  u)  p(edes) 

XIIX,  formula  Galliae  Cisalpinae,  unde  cui  titulum  seruus 

posuit  M.  Petronius  Flosclus  oriundus  fuit,  propria.  cf.  CIL 

V  3500.  3562.  3863. 
VIII,  In    Herculis    scuto    Hesiodeo  Eris    expressa    omnino    non 

erat.  cf.  Studniczka  Serta  Hartel.  p.  65 — 6. 
IX.  Amphorae    quae    afFectatae    uocantur    (Gsell    Vulci    502. 

Furtwaengler  Muench.  Fuehrer  25)  non  Atticae,  sed  loni- 

cae  originis  sunt. 

